১৫ আগস্টের তিনটি হত্যা প্রচেষ্টা— বঙ্গবন্ধু, বাঙালি ও বাংলাদেশ\nপ্রকাশিতঃ রবিবার, আগস্ট ১৫, ২০২১, ৯:০৮ পূর্বাহ্ণ\nঅধ্যাপক ড. মীজানুর রহমান : পঁচাত্তরের ১৫ আগস্ট, ইতিহাস যাকে ‘হাজার বছরের শ্রেষ্ঠ বাঙালি’হিসেবে তৈরি করেছিল এই কলঙ্কিত দিনেই অন্ধকার থেকে বেরিয়ে এসে কৃতঘ্ন ঘাতকের দল তাকে সপরিবারে হত্যা করেছিল। সেদিন বাংলাদেশের স্থপতি জনককেই তারা হত্যা করেনি কেবল, সেইসঙ্গে হত্যার চেষ্টা করেছিল বাঙালি ও বাংলাদেশকে। মহাকালের সর্বশ্রেষ্ঠ ব্যক্তিবর্গ, যারা মানবের মুক্তির জন্য জীবন উৎসর্গ করেছেন—যেমন যিশু, সক্রেটিস, জোয়ান অব আর্ক, লিংকন, গান্ধী, মার্টিন লুথার কিং—এদেরই নামের তালিকায় আরেকটি উজ্জ্বল নাম সেদিন যুক্ত হলো—বঙ্গবন্ধু শেখ মুজিবুর রহমান।\nবাংলাদেশের স্বাধীনতা নিয়ে দীর্ঘদিন থেকে যে ঘৃণ্য ইতিহাস বিকৃতি চলেছে, সেটি কোনো আকস্মিক ঘটনা নয়। রাষ্ট্রের প্রকৃত ক্ষমতার মালিক জনগণকে ক্ষমতাহীন করা, সাম্প্রদায়িক সম্প্রীতি বিনষ্ট করা এবং উগ্র মৌলবাদীদের দ্বারা গণতন্ত্রকে পদদলিত করার যে চক্রান্ত তিন দশক ধরে বাংলাদেশে হচ্ছে, এটি তারই অংশ মাত্র। বাংলাদেশের স্বাধীনতাকে এই চক্রান্তকারী গোষ্ঠী রীতিমতো একটি খোলা বিষয়ে পরিণত করে অপমান করেছে দেশের মুক্তির লক্ষ্যে জীবনদানকারী ত্রিশ লক্ষ বীর শহিদকে। বাংলাদেশের স্বাধীনতা দীর্ঘ সময়ের সম্মিলিত সংগ্রামের ফসল। ভাষা আন্দোলন, যুক্তফ্রন্টের নির্বাচন, ছয় দফা, ঊনসত্তরের গণঅভ্যুত্থান, সত্তরের নির্বাচন, সর্বশেষ ’৭১-এর মহান মুক্তিযুদ্ধের মধ্য দিয়ে অর্জিত হয়েছে স্বাধীনতা।\nজাতির জনক বঙ্গবন্ধু শেখ মুজিবুর রহমান শুধু ভারতবর্ষের ইতিহাসের একমাত্র সফল আন্দোলনের নির্মাতাই ছিলেন না, বাংলাদেশের স্বাধীনতা অর্জনের মধ্য দিয়ে তিনি উপমহাদেশের সর্বকালে সকল শহিদদের ঋণ শোধ করেছেন। বঙ্গবন্ধু হচ্ছেন সেই মানুষ, যার জীবন ও কর্ম সফল করেছে ক্ষুদিরাম-প্রীতিলতা-সূর্যসেন থেকে সালাম-বরকত-রফিক কিংবা ঊনসত্তরের শহিদ আসাদের আত্মদানকে। তিনিই তো একমাত্র নেতা যিনি একইসঙ্গে বাঙালির অতীত ও ভবিষ্যতকে তাৎপর্যপূর্ণ করেছেন। তাই হীন-অসত্য-ইতিহাস বিকৃতকারীদের মূর্খতা ও স্থূলতার জবাব দেওয়াটাও অবান্তর হবে। পঁচাত্তরের পনেরই আগস্টের মধ্য দিয়ে যে ইতিহাস বিকৃতির যুগ অতিবাহিত হয়ে আসছে, প্রতিটি দেশপ্রেমিক নাগরিককেই এই বিকৃতির চক্রব্যূহ ভেদ করতে হবে। বাঙালির ইতিহাসের ভেতর দিয়ে বাঙালি আপন কথা বলে। বাঙালির ইতিহাস বাঙালির অস্তিত্বের উচ্চারণ। আর বঙ্গবন্ধু সর্বকালের বাঙালির আপনতম কণ্ঠ। তাই পনেরই আগস্টের বঙ্গবন্ধু নৃশংস হত্যাকাণ্ড বাঙালির কণ্ঠরোধ করারই শামিল। আর বাঙালি জাতীয়তাবাদের প্রথম রূপকার বঙ্গবন্ধুকে হত্যার মধ্য দিয়ে ভ্রান্ত-কপট এক বিষাক্ত জাতীয়তাবাদের দিকে বাঙালিকে চালিত করার পথ প্রশস্ত হয়। বাঙালি জাতীয়তাবাদও বস্তুত কোনো আকস্মিক বিষয় নয়। কোনো সেনাছাউনিতে এর কলঙ্কিত জন্ম হয়নি। এর রয়েছে হাজার বছরের এক সেক্যুলার ইতিহাস। আমাদের মনে পড়বে বঙ্গবন্ধুকে যেদিন হত্যা করা হয় তার পরের দিন সৌদি আরব বাংলাদেশকে স্বীকৃতি প্রদান করে। এ থেকে প্রমাণ হয় যে, ধর্ম নিরপেক্ষতা যে জাতীয়তার অবিচ্ছেদ্য অংশ ছিল বিশ্বের প্রতিক্রিয়াশীল শক্তিসমূহ কোনো দিন তা সমর্থন করতে পারেনি।\nউল্লেখ্য, একাত্তরের ঘাতক গোলাম আযম ও তার সাঙ্গপাঙ্গরা তখন পাকিস্তান ও সৌদি আরবে অবস্থান করছিল। আর তাদের দোসররা সোহরাওয়ার্দী উদ্যানে শ্লোগান দিচ্ছিল “তোয়াব ভাই, তোয়াব ভাই, চাঁদ-তারা পতাকা চাই।” এরা বাঙালির পতাকা ও জাতীয় সংগীতকে পরিবর্তনেরও দাবি তুলে। কিন্তু বাঙালি স্বভাবগত সেক্যুলার। হিন্দু মুসলমানদের মিলনের ভিতর দিয়েই এর পূর্ণতা। বহু ধর্ম-দর্শনকে এটি নিজের উদারতা দিয়ে আপন করে নিয়েছে।\nবাঙালি জাতীয়তাবাদ হচ্ছে সেই সত্তা যাকে রামমোহন-বিদ্যাসাগর-বঙ্কিম-রবীন্দ্রনাথ-নজরুল-সোহরাওয়ার্দীর মতো মহান ব্যক্তিবর্গ নিজের মতো করে আকার দিয়েছেন, আর সেই মৃত্তিকামূর্তির আকারে এক কঠিন সন্ধিক্ষণে তাকে এই দায়িত্ব নিতে হয়েছিল। বঙ্গবন্ধু ছাড়া বাংলার ইতিহাস হয়তো দীর্ঘকালের জন্য অশুভ অন্ধকারে থমকে থাকত। আওয়ামী লীগের সত্তরের নির্বাচনী ইশতেহারের কিছু অংশ এখানে প্রাসঙ্গিক হবে-\n“শেরে বাংলা আজ পরলোকে। হোসেন শহীদ সোহরাওয়ার্দী আমাদের মাঝে নাই। যারা প্রবীণতার দাবি করেছেন তাদের অধিকাংশই হয় ইতিমধ্যেই পশ্চিম পাকিস্তানের এক শ্রেণির বাঙালি-বিদ্বেষীর কাছে নিজেদের বিকিয়ে দিয়ে তল্পিবাহকের ভূমিকা গ্রহণ করেছেন, নয়তো নিষ্কর্মা, নির্জীব হয়ে পড়েছেন এবং অন্যের সলা-পরামর্শে বশীভূত হয়ে কথা ও কাজে ভারসাম্য হারিয়ে ফেলেছেন। আমি নিশ্চিত বুঝতে পারছি, ভাগ্য-বিপর্যস্ত মানুষের হয়ে আমাদেরকেই কথা বলতে হবে।” [বঙ্গবন্ধু শেখ মুজিবুর রহমানের নির্বাচনী আবেদন]\nবাংলাদেশের যাত্রা শুরু হয়েছিল একটি স্বচ্ছ-জবাবদিহিতামূলক গণতান্ত্রিক কল্যাণ-রাষ্ট্র হিসেবে। পাকিস্তান আমলে এদেশের মানুষকে ভোগ করতে হয়েছে কুৎসিত সামরিক একনায়কত্ব। আমরা দেখেছি দক্ষিণ আমেরিকার অনেক রাষ্ট্র, কিংবা দক্ষিণ-পূর্ব এশিয়ায় পাকিস্তান বা মিয়ানমার, তখনো যেমন, এখনো তেমনই সামরিক অপশাসনের ভেতর দিয়ে যাচ্ছে। আমরা বলব এ সকল হতভাগ্য দেশ আর বাংলাদেশের মধ্যে একটাই পার্থক্য- তা হচ্ছে বঙ্গবন্ধু শেখ মুজিবুর রহমান। ইতিহাসে সহজেই এর যুক্তি মিলবে। পনের আগস্টের হত্যাকাণ্ডের মধ্য দিয়েই সূচিত হয়েছিল বাংলাদেশের দীর্ঘ সামরিক দুঃশাসনের। এরপর গণতন্ত্রের ছদ্মবেশে চলেছে সামরিক মনোভাবের অপশাসন। নিরীহ জনগণের উপর বারবার হয়েছে রাষ্ট্রীয় সন্ত্রাস বাহিনীর জুলুম-নির্যাতন। বাংলাদেশের ভিত্তি যে শাসনতন্ত্র তা ভূলুণ্ঠিত করার প্রক্রিয়া শুরু হয় তখনই। গণপ্রজাতন্ত্রী বাংলাদেশের সংবিধান ১৯৭২ সালের ৪ঠা নভেম্বর গণপরিষদ কর্তৃক গৃহীত হয়। আরও পাঁচ মাস আগেই ১৯৭২ সালের ৭ই জুন ঐতিহাসিক ছয় দফা দিবসে সোহরাওয়ার্দী উদ্যানে বঙ্গবন্ধু যে বক্তৃতা করেন, তাতে বাংলাদেশের সংবিধান বা শাসনতন্ত্র সম্পর্কে তার নিজস্ব ভাবনা সুস্পষ্ট ভাষায় ব্যক্ত হয়েছিল। তিনি ওই বক্তৃতায় বাংলাদেশের সংবিধানের চার স্তম্ভ সম্পর্কে বিশদ বলেন-\n“আমার বাংলার সভ্যতা, আমার বাঙালি জাতি, এ নিয়ে হল বাঙালি জাতীয়তাবাদ।\nদ্বিতীয় স্তম্ভ, বৈজ্ঞানিক সমাজতন্ত্র। এ সমাজতন্ত্র আমি দুনিয়া থেকে ভাড়া করে আনতে চাই না, এ সমাজতন্ত্র হবে বাংলার মাটির সমাজতন্ত্র। এ সমাজতন্ত্র বাংলার মানুষের সমাজতন্ত্র।, তার অর্থ হলো শোষণহীন সমাজ, সম্পদের সুষম বণ্টন। … কিন্তু সমাজতন্ত্র সেখানে আছে যেখানে গণতন্ত্র নাই। দুনিয়ায় আমি বাংলার মাটি থেকে দেখাতে চাই যে, গণতন্ত্রের মাধ্যমে আমি সমাজতন্ত্র কায়েম করব। আমি ব্যক্তি স্বাধীনতায় বিশ্বাস করি।\nচতুর্থ: বাংলাদেশ হবে ধর্ম নিরপেক্ষ রাষ্ট্র। ধর্ম নিরপেক্ষ মানে ধর্মহীনতা নয়। মুসলমান মুসলমানদের ধর্ম পালন করবে। হিন্দু তার ধর্ম পালন করবে। খ্রিষ্টান তার ধর্ম পালন করবে। বৌদ্ধও তার নিজের ধর্ম পালন করবে। এ মাটিতে ধর্মহীনতা নাই, ধর্ম নিরপেক্ষতা আছে। এখানে ধর্মের নামে ব্যবসা চলবে না। ধর্মের নামে মানুষকে লুট করে যাওয়া চলবে না। ধর্মের নামে রাজনীতি করে রাজাকার, আলবদর পয়দা করা বাংলার বুকে আর চলবে না। সাম্প্রদায়িক রাজনীতি করতে দেয়া হবে না। এই হলো চার দফা, চার স্তম্ভ।”\nতার এই বক্তব্য প্রমাণ করে যে, সংবিধান প্রণীত হওয়ার অনেক আগ থেকেই তার চিন্তা চেতনায় রাষ্ট্র-বাংলাদেশের স্বাধীনতা লাভ। এটি তার কাছে আকস্মিক ঘটনা ছিল না। পাকিস্তান আমলের দ্বিতীয় গণপরিষদ ও জাতীয় সংসদে ১৯৫৫ থেকে ১৯৫৮ সাল পর্যন্ত দেওয়া বিভিন্ন ভাষণে তার রাষ্ট্রচিন্তা সম্পর্কে ধারণা পাওয়া যায়। তিনি সাধারণ পেশাজীবী রাজনীতিক ছিলেন না, ছিলেন প্রকৃত অর্থে একজন দূরদৃষ্টিসম্পন্ন জাতীয় নেতা। বঙ্গবন্ধু চিরকাল সংবিধানের চার স্তম্ভের উপর জোর দিতেন। তাই তাকে হত্যা করে ওই চার স্তম্ভকে বিকৃত করা হবে তা স্বাভাবিক। আর এভাবেই পনেরই আগস্ট একজন মহান স্থপতিকে হত্যার মাধ্যমেই শুরু হয় তার সৃষ্ট স্থাপনার ধ্বংসযজ্ঞ। আজকের বাংলাদেশের নিগৃহীত জনগণের দিকে ভালো করে তাকালে বোঝা যাবে বঙ্গবন্ধু হত্যার পর সংবিধানের পবিত্রতা নষ্ট করার কী ফলাফল। ১৯৭৮ সালে সংবিধানের মূলনীতি সংক্রান্ত ৮(১) দফা পরিবর্তন করা হয় এবং ‘ধর্ম নিরপেক্ষতা ও ধর্মীয় স্বাধীনতা’ শীর্ষক ১২ নং অনুচ্ছেদটি বিলুপ্ত করা হয়। যদিও তখন দেশে সাংগঠনিক গণতন্ত্র একেবারেই অনুপস্থিত ছিল। সেদিন জাতীয়তা পরিবর্তনের সময় ১ শতাংশ আদিবাসী সম্প্রদায়ের দোহাই দেওয়া হয়েছিল। কিন্তু সংবিধানকে ইসলামীকরণের সময় তারা বেমালুম অস্বীকার করেছিল ১২ শতাংশ ভিন্নধর্মী মানুষকে। বঙ্গবন্ধুর উল্লিখিত ভাষণটি পড়ে অবাকই হতে হয় যে, তিনি কতটা সুদূরপ্রসারী চিন্তক ছিলেন। বস্তুত বাংলাদেশকে ও এদেশের মানুষকে তার চেয়ে ভালো কেউ চিনত না। ধর্মের নামে যে রাজাকার তৈরির প্রচেষ্টা আবারও হবে তা বঙ্গবন্ধু ১৯৭২ সালেই বলেছিলেন। আর সেই বাস্তবতাই আজ প্রতিফলিত হয়েছে সদ্য প্রয়াত অধ্যাপক হুমায়ুন আজাদের ভাষায়-\n“১৯৭১-এ যারা পাকিস্তানীদের সাথে যোগ দিয়েছিল, তারাই শুধু রাজাকার, এ ধারণা বাদ দিতে হবে; স্বাধীনতার পর রাজাকারের সংখ্যা বেড়েছে। যারা প্রতিক্রিয়াশীল, ধর্মান্ধ, বাংলাদেশের ইতিহাস বিকৃত করে, এখন তারাই রাজাকার। … রাজাকার শুধু ব্যক্তি নয়, ধারনাও; আমি তো এখন দিকে দিকে রাজাকার দেখি, ১৯৭১-এ এত দেখতাম না।”\nপঁচাত্তরের ঘাতকদের প্রকৃত লক্ষ্য ছিল বাঙালি ও বাংলাদেশকে অভিভাবকহীন করা। যেসব পাপিষ্ঠ দুর্মুখেরা একথা উচ্চারণ করে যে বঙ্গবন্ধু হত্যার মধ্য দিয়ে বহুদলীয় গণতন্ত্র কায়েম হয়েছে তাদের ইতিহাস ঘৃণাভরে প্রত্যাখ্যান করবে। তথাকথিত বহুদলীয় গণতন্ত্রের ধারক বাহকেরা আমাদের উপহার দিয়েছে ঢাকা-১০ আসনের প্রহসনের উপনির্বাচন অথবা ছিয়ানব্বইয়ের ১৫ ফেব্রুয়ারির প্রহসনের নির্বাচন। গণতন্ত্রের নানা প্রকারভেদ আছে। যে গ্রিকদের গণতন্ত্রের প্রথম চর্চাকারী বলা হয়ে থাকে, সেখানেও কিন্তু সকল নাগরিকের ভোটাধিকার ছিল না। এথেনীয় গণতন্ত্র আর আধুনিক মার্কিনি গণতন্ত্রে আকাশ-পাতাল তফাৎ। মানুষের অধিকার মানুষকে ফিরিয়ে দেওয়ার নানা পথ রয়েছে। এ প্রসঙ্গে বঙ্গভবনে অনুষ্ঠিত বাংলাদেশ কৃষক শ্রমিক আওয়ামী লীগের কেন্দ্রীয় কমিটির প্রথম বৈঠকে দলীয় চেয়ারম্যান এবং গণপ্রজাতন্ত্রী বাংলাদেশের রাষ্ট্রপতি বঙ্গবন্ধু শেখ মুজিবুর রহমানের ভাষণের কিছু অংশ প্রণিধানযোগ্য-\n“বাংলাদেশ নির্বাচন দিয়েই ৯৭ পারসেন্ট ভোট, আউট অব হানড্রেড ফিফটিন, থ্রি হানড্রেড সেভেন সিটস আমাদের পাটি আওয়ামী লীগের ছিল। যদি তারপরেও ইলেকশন দিতাম এখনো বিশ্বাস করি, দুই এক পারসেন্ট বাদও যেতে পারে। কিন্তু নব্বই পারসেন্টের কম পাবে না আমাদের পার্টি। সেজন্য এই সিস্টেম ক্ষমতাচ্যুত হবার সম্ভাবনা আমাদের অনেকদিন ছিলনা, যদি ক্ষমতায় থাকতে চাইতাম। তাহলে আমরা অনেকবারই ক্ষমতায় আসতে পারতাম।”\nপনেরই আগস্টের ঘাতকেরা একথা জানত, পেশীশক্তি প্রয়োগ না করলে বাংলাদেশ ও বাংলার জনগণের বুক থেকে আওয়ামী লীগকে উপড়ে ফেলা যাবে না। তাই একুশ বছর হীনচক্রান্ত করে ঠেকিয়ে রাখা হয় আওয়ামী লীগকে। আবার কারচুপির নির্লজ্জ নির্বাচনের মাধ্যমে ২০০১ সালে অগণতান্ত্রিক উপায়ে ক্ষমতায় বসে পঁচাত্তরের ঘাতকদের পৃষ্ঠপোষকরা। বঙ্গবন্ধুর হত্যা মামলার বিচার প্রক্রিয়াকেও তারা উদ্দেশ্যপ্রণোদিতভাবে বিলম্বিত করেছে। একাত্তরের ঘাতকদেরকে বসানো হয়েছে রাষ্ট্রক্ষমতায়। তাই পনেরই আগস্টের হত্যাকাণ্ডকে বাংলাদেশের হত্যাকাণ্ডই বলা চলে। এটি বাংলাদেশের মূলনীতিগুলোকে হত্যা করার অপচেষ্টা।\nবাংলাদেশের স্বাধীনতা সংগ্রাম ইতিহাসের মহত্তম ঘটনাসমূহের একটি। মানব ইতিহাসে এটি হয়ে থাকবে সম্ভবত সবচেয়ে শক্তিশালী দৃষ্টান্ত, যাতে একজন মানুষকে আমরা দেখি একটি জাতিগত স্বপ্নের অবয়ব নিতে এবং সেই মানুষের ব্যক্তিত্বের প্রভাব এতটাই গভীরে ছিল যে, তার উদ্দীপক উপস্থিতি রোধ করা যায়নি। পৃথিবীর ইতিহাসে এ ধরনের জাতীয় আন্দোলন অনেক হয়েছে, কিন্তু এরকম বাঁধনছাড়া ভালোবাসা আর কোনো নেতা পাননি। জার্মান দার্শনিক ফ্রেডরিখ হেগেলর (১৮৭০-১৮৩১) ভাষায় “মানুষের সর্বশ্রেষ্ঠ সৃষ্টি হচ্ছে রাষ্ট্র প্রতিষ্ঠা করা”। ইতিহাস সাক্ষ্য দেয় বাঙালির কোনোদিন কোনো রাষ্ট্র ছিল না। বাঙালিকে ঐক্যবদ্ধ করে দীর্ঘ আন্দোলন সংগ্রামের মাধ্যমে একটি স্বাধীন রাষ্ট্র উপহার দেওয়ার কৃতিত্ব সাধারণ বাঙালি কৃষক সন্তান মুজিবের।\nবঙ্গবন্ধুর স্বদেশ প্রত্যাবর্তনে বাংলাদেশে যে দৃশ্যের অবতারণা হয়েছিল, বাস্তব পৃথিবীতে এরকম নজির মিলবে না। একে কেবল তুলনা করা চলে বনবাস শেষে রামচন্দ্রের অযোধ্যায় প্রত্যাবর্তনের সঙ্গে। একযুগ বনবাসে থেকে তিনি যখন ফিরে আসেন তখনও অযোধ্যাবাসী তার উচ্চতা আর গুণে মোহাচ্ছন্ন। জ্যেষ্ঠ ভ্রাতা হিসেবে তারই সিংহাসন পাবার কথা; সৈয়দ নজরুল ইসলাম যেন সেদিন ঠিক ভরতের মতোই উচ্ছ্বাসে উদ্বেল হয়ে বাংলার সিংহাসনের প্রকৃত মালিক জাতির জনক বঙ্গবন্ধুকে তার প্রাপ্য বুঝিয়ে দেন। রাজনৈতিকভাবে বঙ্গবন্ধুর যে শক্তিমত্তা ছিল, তার সঙ্গে কারোরই তুলনা হতে পারে না। ভারতীয় সৈন্য ফেরত পাঠানোর ব্যাপারে তিনি যে সুচারু দক্ষতা প্রদর্শন করেন, তা পৃথিবীর যে কোনো রাষ্ট্র নায়কের পাঠ্য হতে পারে। গণতান্ত্রিক সংগ্রামের ইতিহাসে বঙ্গবন্ধুর মতো দক্ষ নেতাও পৃথিবীতে নেই।\nবঙ্গবন্ধু বরাবরই সকল মানুষের কথা ভাবতেন। তিনি ব্যক্তি হিসেবে বাংলার সংখ্যাগরিষ্ঠ খেটে খাওয়া মানুষের প্রতিনিধি ছিলেন। উপমহাদেশের রাজনীতির নিয়ন্ত্রণে সুদীর্ঘকাল যে নবাব বংশের সন্তান, বিলাতফেরত ব্যারিস্টার ও গজদন্তমিনারবাসী উচ্চবিত্তের আধিপত্য ছিল, বঙ্গবন্ধু তার উজ্জ্বলতম ব্যতিক্রম। সপ্তদশ শতকের ইংল্যান্ডে রাজতন্ত্রের উৎখাতে যে বিপ্লব সাধিত হয় তাকে পার্লামেন্টারি ডেমোক্রেসির একটি গুরুত্বপূর্ণ পদক্ষেপ বিবেচনা করা যেতে পারে। কিন্তু অন্য অনেক বিপ্লবের মতোই এটিও ছিল একটি অসম্পূর্ণ খণ্ডিত ঘটনা। ক্রমওয়েল রাষ্ট্রের নেতৃত্ব দিতে চেয়েছিলেন বহুবিত্তশালী বণিক শ্রেণিকে, লিলবার্ন শহরবাসী স্বল্পবিত্ত বা মধ্যবিত্ত শ্রেণিকে, উইনস্ট্যানলি ভূমিহীন জনতাকে। তাই গণতন্ত্রের ইতিহাসে বঙ্গবন্ধুর নেতৃত্বাধীন বাংলাদেশের স্বাধীনতা যুদ্ধের মতো এরকম সকল সম্প্রদায়ের মানুষের একযোগে অংশগ্রহণ কোনো বিপ্লবের তুলনা পাওয়া যাবে না। গান্ধীজী যখন অহিংস অসহযোগের ডাক দিয়েছিলেন তখন এইচ. আর. এ.-এর মতো র‌্যাডিক্যাল গ্রুপের সদস্যরা জঙ্গি আন্দোলন চালিয়েছিলেন, শহিদ হয়েছিলেন ভগত সিংহের মতো নেতারা। নেতাজী সুভাষ চন্দ্র বসু হংকংয়ে সশস্ত্র বাহিনী গড়ে তুলেছিলেন। কিন্তু একাত্তরে বাঙালি জাতির মধ্যে নীতি বা নেতৃত্বের কোনো সংকটই উপস্থিত হয়নি কেবল শেখ মুজিবের মতো ক্যারিশমাটিক নেতার উপস্থিতির কারণে।\nবাঙালি, বাংলাদেশ আর বঙ্গবন্ধুকে আলাদা করে দেখা যাবে না। বাংলাদেশ নামক যে রাষ্ট্র তার ভৌগলিক উপস্থিতি বঙ্গবন্ধু শেখ মুজিবের জীবনব্যাপী সাধনারই ফল। প্রকৃত অর্থে বাংলাদেশের রাষ্ট্রীয় অস্তিত্ব একাত্তরের পূর্বে কখনো প্রতিষ্ঠা পায়নি। সিরাজউদ্দৌলাকে বলা হয় বাংলার শেষ স্বাধীন নবাব। কিন্তু তিনি জনগণকে তার রাজনৈতিক কর্মকাণ্ডে অন্তর্ভুক্ত করতে পারেননি। বলা হয়ে থাকে পলাশীর প্রান্তরের চারপাশের প্রত্যেকটি লোক যদি একটি করে ইটও ছুড়ত তাহলে লর্ড ক্লাইভের দখলদার বাহিনীর পক্ষে জয়লাভ করা সম্ভব হতো না। তাই, যে বাংলাদেশ জনগণের রাজনৈতিক সচেতনতার উপর ভিত্তি করে পৃথিবীর মানচিত্রে প্রতিষ্ঠা পেয়েছে, তার রূপকার জাতির জনক বঙ্গবন্ধু শেখ মুজিব। বাংলাদেশ আর মুজিবকে আলাদা করা যাবে না। মুজিব হচ্ছে সেই সোনার কাঠি যা বাঙালি নামক ঘুমন্ত জাতিকে জাগিয়েছিল। তাই বঙ্গবন্ধু হত্যা সেই জাতিকে ঘুম পাড়ানোর ঘৃণ্য অপচেষ্টা। কোনো জাতিকে যদি শৈশবেই দাবিয়ে রাখা হয় তাহলে পরিণত অবস্থায় সে জাতি ক্ষতধারা হবে এটাই স্বাভাবিক।\nপনেরই আগস্ট বঙ্গবন্ধু হত্যার মাধ্যমেই মৃত্যু ঘটে বাঙালি জাতির উচ্চাকাঙ্ক্ষা ও স্বপ্নের। একই সময়ে যুবলীগের প্রতিষ্ঠাতা চেয়ারম্যান শেখ ফজলুল হক মনিকে হত্যা এবং তার কিছুদিন পর ৩রা নভেম্বর জাতীয় তিন নেতাকে হত্যার মধ্য দিয়েও বঙ্গবন্ধুর স্বপ্ন ও চিন্তার ধারাবাহিকতাকে বিচ্ছিন্ন করার চেষ্টা করা হয়। বাংলাদেশকে এখন পুনঃপাস্তিকানীকরণ করে একটি উগ্র মৌলবাদী পশ্চাদপদ মধ্যযুগীয় অকল্যাণকর রাষ্ট্রে পরিণত করার ষড়যন্ত্র চলছে। কিন্তু আমাদের মনে রাখতে হবে, অসুস্থ দ্বিজাতিতত্ত্বভিত্তিক রাষ্ট্র পাকিস্তানকে ব্যর্থ করেই বাংলাদেশের অভ্যুদয়। রবীন্দ্রনাথ তার সভ্যতার সংকট প্রবন্ধে বলেছিলেন যে, ‘মানুষে বিশ্বাস হারানো পাপ’। তাই বাংলার আপামর জনতার উপর আস্থা রেখে বলা যায় এই ষড়যন্ত্র সফল হবে না।\nকবির ভাষায়- ‘শোনো একটি মুজিবের থেকে লক্ষ মুজিবরের কণ্ঠস্বরের ধ্বনি’। হ্যাঁ, আমরা সেই ধ্বনি শুনতে পাই। পিতার অপূর্ণ কাজ সম্পাদন করবে সন্তান। আওয়ামী লীগের সভানেত্রী বঙ্গবন্ধুর কন্যা শেখ হাসিনা আর লক্ষ মুজিবসেনা ধরে রাখবে বঙ্গবন্ধুর চেতনা। ব্যক্তির মৃত্যু হয় কিন্তু চেতনার মৃত্যু হয় না। তাই বঙ্গবন্ধুর দৈহিক তিরোধানই তার মৃত্যু নয় বরং তাকে হত্যা করার এক অক্ষম প্রচেষ্টা মাত্র। আসুন সকলে মিলে ঐসব খুনিদের স্মরণ করিয়ে দেই বঙ্গবন্ধু হচ্ছে গ্রিক পুরানের ফিনিক্স পাখি, যে বারবার আগুনের ভেতর থেকে জন্ম নেয়। ভস্ম হয়ে গেলেও মরে না।\nলেখক : অধ্যাপক, মার্কেটিং বিভাগ, ঢাকা বিশ্ববিদ্যালয়।


ইন্ডাস্ট্রি এত খারাপ হলে ছেড়ে দেয়া উচিত কঙ্গনার: করণ...-471507 | কালের কণ্ঠ | kalerkantho\nইন্ডাস্ট্রি এত খারাপ হলে ছেড়ে দেয়া উচিত কঙ্গনার: করণ\nতাঁর শোয়ে এসেই তাঁকে আক্রমণ করেছিলেন কঙ্গনা রানাউত। এবার তাঁর জবাব দিলেন পরিচালক করণ জোহর। স্বজনপোষণের অভিযোগের উত্তরে সাফ জানালেন, ইন্ডাস্ট্রি যদি এত খারাপ হয়, তবে ছেড়ে দিক কঙ্গনা।\nকফি উইথ করণ শোতে এসে রীতিমতো বিস্ফোরক ছিলেন কঙ্গনা। এমনিতে তিনি স্পষ্টবক্তা। আর তাই খোদ শোয়ের সঞ্চালকের নামে কিছু বলতেও বাধেনি তাঁর। করণ জোহরের বিরুদ্ধে স্বজনপোষণের অভিযোগ এনেছিলেন জাতীয় পুরস্কার জয়ী অভিনেত্রী। এমনকী করণকে মুফি মাফিয়াও বলেছিলেন তিনি। শোয়ে প্রশ্ন ছিল, ইন্ডাস্ট্রিতে কে বেশি বকবক করে? উত্তরে করণের দিকেই আঙুল তোলেন কঙ্গনা। শোয়ে অবশ্য কঙ্গনার বিরুদ্ধে একটি কথাও বলেননি করণ। বরং তাঁকে আক্রমণ করা হচ্ছে দেখে যারপরনাই বিস্মিত হয়েছিলেন।\nএবার তার উত্তর দিলেন। সাফ জানালেন, কেন উঠছে স্বজনপোষণের অভিযোগ? তিনি কি তাঁর ভাইপো-ভাইঝিদের সঙ্গে কাজ করছেন! সিনেমা পরিবার থেকে আসেননি এরকম যে পরিচালকরা কাজ করছেন তাঁদের ব্যাপারে কঙ্গনা কী বলবেন, সে প্রশ্নও তোলেন তিনি। তারপরই তাঁর মন্তব্য, ইন্ডাস্ট্রি যদি এতটাই খারাপ হয়, তাহলে ছেড়ে দিক কঙ্গনা।\nনিজের পরিবারের কোনও সদস্যকে নিয়ে কাজ না করলেও সিনে পরিবারের অনেককেই সামনে এনেছেন করণ। যাঁদের মধ্যে আছেন বরুণ ধাওয়ান, আলিয়া ভাট। কিন্তু এই প্রসঙ্গেই সিদ্ধার্থ মালহোত্রার নাম আনেন করণ। তাঁর পাল্টা প্রশ্ন, তাহলে কেন তাঁকে মুভি মাফিয়া বলা হচ্ছে? কঙ্গনার প্রতিটি কথাতেই যে তিনি অত্যন্ত বিরক্ত তা জানাতে কোনও কসুর করেননি করণ।


ট্রেডিং প্ল্যাটফর্মের মোবাইল সংস্করণ বিনোমো, বৈদেশিক মুদ্রার কৌশল নিবন্ধ\nমার্চ 15, 2017 বাইনারি বিকল্পের সেরা সূচক লেখক সামান্তা পাটোয়ারী 76416 দর্শকরা\nএক ট্রেডিং প্ল্যাটফর্মের মোবাইল সংস্করণ বিনোমো মিলিয়নেয়ার বিয়েতে অনেক নারী স্বপ্ন! সফলভাবে বিয়ে করতে চেয়ে চেয়ে আরও প্রাকৃতিক কি হতে পারে? এবং যারা বাস করতে চায় না, প্রতি টাকা গণনা। যুবক বললো, এই হলো আমার জীবনের কাহিনী। এই জন্যে আজ আমি আপনার বাড়িতে বা হাত দিয়ে খানা খেলাম।\nকাস্টম ফ্রিজ ম্যাগনেটস মুদ্রিত ছবির ফটো সজ্জা চোখ জ্বলে উঠল মেয়েটার, ‘তুই একটা অমানুষ, রাজীব। এক বিলিয়ন ডলারের জন্য আমাদের, তোর ইউনিভার্সিটি লাইফের ফ্রেন্ডদের খুন করতে একটুও হাত কাঁপেনি!’\nট্রেডিং প্ল্যাটফর্মের মোবাইল সংস্করণ বিনোমো - বাইনারি অপশন\nঅন্যের জায়গায় ট্রেডিং প্ল্যাটফর্মের মোবাইল সংস্করণ বিনোমো নিজেকে দেখা : প্রকৌশলে স্নাতকোত্তর করার পাশাপাশি ব্যবস্থাপনা বিষয়েও স্নাতকোত্তর ডিগ্রি নিয়েছেন নাদেলা। কারণ, তিনি শুধু আবিষ্কার করেই সন্তুষ্ট নন, গ্রাহকের জুতো পায়ে গলিয়ে তিনি অপর প্রান্ত থেকেও নিজেকে দেখতে চান। একে বলে সমানুভূতি। সত্য নাদেলা মনে করেন, প্রধান নির্বাহী কর্মকর্তা হিসেবে শুধু দেখা যায়, আমার পণ্যটা কেমন। কিন্তু গ্রাহকের জায়গায় নিজেকে বসালে বোঝা যায়, পণ্যটা কেমন হওয়া উচিত। চীনের ই-কমার্স বাজারে সবচেয়ে জনপ্রিয় হচ্ছে আলিবাবার টি-মল। আইরিসার্চ এর তথ্যমতে ২০১৫ এর প্রথম প্রান্তিকে টি-মল চীনের ই-কমার্স বাজারের ৫৮.৬% নিয়ন্ত্রণ করছিল। অ্যামাজন চায়না ২০০৪ সাল থেকে চীনে ব্যবসা করছে কিন্তু তাদের মার্কেট শেয়ার মাত্র ১.১%।\nঅবশেষে, আপনার ল্যাপটপ হোমবলি গ্রাফিক্স কার্ড প্রতিস্থাপন প্রধান বোর্ড প্রতিস্থাপন, যা একটি নতুন এক অর্জন সমতূল্য মাত্র সম্ভব। আপনার ফোনে কাজ করে, টেলিফোন কল এবং উত্তর গ্রাহক কল সহ।\nতারপর আপনি তার বিষয়বস্তু বিবেচনা করা প্রয়োজন। ডিম থেকে শেষ পর্যন্ত বুদবুদগুলির সাথে কলাম বা পাতলা থ্রেড থাকলে ক্ষতি হয়। আসুন সোনার বুনিয়াদি শেখার মাধ্যমে সোনা তহবিলে বিনিয়োগের উপর কম শুরু করি।\nব্যক্তি শ্রেণির বিনিয়োগকারীদের ঝুঁকি কমাতে বিএসইসি দেশব্যাপী বিনিয়োগ বিষয়ে শিক্ষাদান কার্যক্রম চালাচ্ছে জানিয়ে প্রধানমন্ত্রী বলেন, ইতোমধ্যে বিভাগ পর্যায়ে এ কার্যক্রম অনুষ্ঠিত হয়েছে এবং পর্যায়ক্রমে তা জেলা পর্যায়ে ছড়িয়ে ট্রেডিং প্ল্যাটফর্মের মোবাইল সংস্করণ বিনোমো দেয়া হবে। এখন আমরা জানি যে ঋণের বিচ্যুত নতুন ব্যাংকে অতিরিক্ত খরচ প্রয়োজন হবে।\nV2 -2এর সংস্করণে প্রশ্ন। আমার মতে, সেরা সংখ্যক লোকের উপস্থিতিকে repainting ছাড়া নির্দেশকসমূহ ফরেক্স - অতিথি বিপরিতমূখী, Vulkan মুনাফা এবং BrainTrend2Sig যেমন সূচক।\nফর্ম (কাঠামোর চক্রাবদ্ধতা) এ্যান্টিফর্ম/(চক্রহীনতা, উন্মুক্তি) একটি বিরতি নিন, ট্রেডিং প্ল্যাটফর্মের মোবাইল সংস্করণ বিনোমো বিশ্বের সবকিছু থেকে নিজেকে দূরে রাখুন।\nভাসমান ক্ষমতা প্রয়োজনীয় কাস্টিং দূরত্বের উপর নির্ভর করে, তবে এটি বাতাসের দিকনির্দেশ এবং শক্তি যেমন অন্যান্য কারণেও পরিবর্তিত হতে পারে, উদাহরণস্বরূপ, এটি rigging এর জন্য কয়েকটি বিকল্প গ্রহণ করা ভাল। ক্যাচিং সবসময় পর্যাপ্ত গভীরতায় সঞ্চালিত হয় এবং ভাস্কর্যের রঙ মাছের অস্পষ্টতার কারণে নির্বাচিত হয় না, তবে এভাবে এঙ্গলারের কামড় দেখতে সহজ হয়। জ্বলন্ত পানির উপর, অন্ধকার অ্যান্টেনাসের সাথে ভাসমান সেরা দেখা হয়। একবার আমরা দুই বা ততোধিক অংশ আঁকছি, কমান্ড লাইনের বিকল্পগুলির মধ্যে পললাইন বন্ধ করতে হবে, অর্থাৎ, প্রথম অঙ্কের শেষ অঙ্কনে যোগদান করা। পললাইনটি আঁকার শেষ অংশের প্রকৃতির উপর ভিত্তি করে একটি চাপ বা একটি লাইন দিয়ে বন্ধ করা হয়, যদিও এটি সুস্পষ্ট যে, পললাইন বন্ধ করা বাধ্যতামূলক নয়। অবশেষে, পললাইনের প্রতিটি সেগমেন্টের প্রাথমিক এবং চূড়ান্ত বেধ পরিবর্তন করতে বিবেচনা করুন, আকার তৈরিতে তার সম্ভাবনার বৃদ্ধি করে।


বুধবার, ১৭ই জুলাই, ২০১৯ ইং\t। রাত ১:২৪\nপ্রকাশঃ ৩০-১০-২০১৭, ৭:৫২ অপরাহ্ণ | সম্পাদনাঃ ৩০-১০-২০১৭, ৮:০৬ অপরাহ্ণ\nপারমানবিক যুদ্ধের হুমকি, পাল্টা হুমকি নিয়ে চলমান উত্তেজনার মধ্যে কিছুটা অবকাশের ঢঙে বোন কিম-ইয়ো-জং ও স্ত্রী রি সোল-জুকে সঙ্গে নিয়ে উত্তর কোরিয়ার একটি প্রসাধনী কারখানা ঘুরে দেখলেন দেশটির নেতা কিম জং-উন।\nপিয়ংইয়ংয়ে নতুন করে চালু করা কারখানা পরিদর্শনের সময় তার সঙ্গে ছিলেন দলের জ্যেষ্ঠ নেতারা। রাষ্ট্রীয় টেলিভিশন ঘটনাটি সম্প্রচার করে। তাতে উনের স্ত্রী রি সোল-জুকে দেখা যায়। উনের সস্ত্রীক বাইরে যাওয়াটাও এটি একটি ব্যতিক্রমী ঘটনা। সাধারণত জনসম্মুখে আসেন না সোল-জু।\nকিম জং-উনকে সাবান, বডি স্প্রের পাশে দাঁড়িয়ে ছবি তুলতে দেখা গেল। কারখানা ঘুরে বিভিন্ন ধরনের প্রসাধনী সামগ্রী দেখলেন এবং সেসব পাশে রেখে হাসিমুখে ছবি তুললেন। যেখানে কিম জং-উনের ছবি মানেই তার পাশে একটি ক্ষেপণাস্ত্র না হয় রকেট অথবা সামরিক সরঞ্জাম থাকার কথা, সেখানে কি-না সাবান-পাউডার-শ্যাম্পু! বলতে হয়, ছবিতে উনের নতুন সংস্করণ!\n১৪ বছর আগে উনের বাবা ও তার পূর্বসূরি শাসক কিম জং-ইল কারখানাটি পরিদর্শন করেছিলেন। সেই কারখানা নতুন প্রযুক্তি দিয়ে সাজানো হয়েছে। কারখানার কাজে সন্তোষ প্রকাশ করে সেখানে বিশ্বমানের পণ্য উৎপাদনের নির্দেশ দেন কিম।\nকিম জং-উন এমন সময় প্রসাধনী কারখানা পরিদর্শন করলেন, যার একদিন আগে যুক্তরাষ্ট্রের প্রতিরক্ষামন্ত্রী জেমস মাট্টিস বলেন, ‘পরমাণু অস্ত্রধারী’ উত্তর কোরিয়াকে মেনে নেওয়া হবে না।\nশনিবার দক্ষিণ কোরিয়ার সিউল সফরের সময় তিনি আরো বলেন, এ ধরনের অস্ত্র ব্যবহার করলে যুক্তরাষ্ট্রের কড়া জবাবের মুখে পড়তে হবে তাদের। বিবিসি।\nকিম, ক্ষেপণাস্ত্র, প্রসাধনী কারখানা


সিসিটিভির নতুন ভিডিওতে ধরা পড়লো শোলাকিয়ায় জঙ্গি হামলার নৃশংসতা ! - সময়ের... - খবর, সাস্থ,রূপচর্চা,মোবাইল টিপস,ভিডিও টিউটোরিয়াল,ডাউনলোড\nসিসিটিভির নতুন ভিডিওতে ধরা পড়লো শোলাকিয়ায় জঙ্গি হামলার নৃশংসতা ! --------- সময়ের...\nসিসিটিভির নতুন ভিডিওতে ধরা পড়লো শোলাকিয়ায় জঙ্গি হামলার নৃশংসতা !\nসময়ের কণ্ঠস্বর ডেস্ক - কিশোরগঞ্জের শোলাকিয়া ঈদগাহ ময়দানের কাছে জঙ্গি হামলার ভয়াবহ চিত্র ধরা পড়েছে সিসিটিভির নতুন একটি ফুটেজে। আইনশৃঙ্খলা বাহিনীর কাছ থেকে এই ফুটেজ পাওয়া গেছে। ঈদের দিন ঈদগাহের কাছেই এই সিসি ক্যামেরাটি ছিল বলে আইনশৃঙ্খলা বাহিনীর এক সূত্রে এ তথ্য জানা গেছে।


শিক্ষার্থীদের ৭ দফা দাবি মেনে নিয়েছে জবি প্রশাসন; সমাবর্তন শেষে জকসু ভোট - Edu Icon\nশিক্ষার্থীদের ৭ দফা দাবি মেনে নিয়েছে জবি প্রশাসন; সমাবর্তন শেষে জকসু ভোট\nOnline Desk | July 09, 2019 01:28:59 PM\nজগন্নাথ বিশ্ববিদ্যালয়ের (জবি) প্রথম সমাবর্তন শেষে জকসু নির্বাচনের ব্যবস্থা ও চলতি বছরের ডিসেম্বরে ছাত্রীরা হলে উঠবে বলে জানিয়েছে বিশ্ববিদ্যালয় প্রশাসন। একই সঙ্গে জকসু নির্বাচন, বাসের ডাবল ট্রিপসহ ৭ দফা দাবিতে অনশনরত শিক্ষার্থীদের ক্লাসে ফেরার আহ্বান জানিয়েছেন বিশ্ববিদ্যালয়ের উপাচার্য ড. মীজানুর রহমান।\nগতকাল সোমবার (৮ জুলাই) বিকেলে বিশ্ববিদ্যালয় থেকে পাঠানো এক সংবাদ বিজ্ঞপ্তিতে এ তথ্য জানানো হয়।\nএতে বলা হয়, বিশ্ববিদ্যালয়ের কিছু সংখ্যক (১১ জন) শিক্ষার্থী ৭ দফা দাবি বাস্তবায়নের লক্ষ্যে গত দু’দিন বিশ্ববিদ্যালয়ের শহীদ মিনার চত্বরে আমরণ অনশন করছেন। তাদের এ দাবির বিষয়ে বিশ্ববিদ্যালয় কর্তৃপক্ষের বক্তব্য:\n১ম দফা (জকসু নির্বাচন): জগন্নাথ বিশ্ববিদ্যালয় আইন-২০০৫ এ বিশ্ববিদ্যালয়ের কেন্দ্রীয় ছাত্র সংসদ গঠনের বিষয়ে কোনো ধারা, উপধারা বা গঠনতন্ত্র নেই। কিন্তু বিশ্ববিদ্যালয়ের ছাত্র-ছাত্রীদের দাবির সঙ্গে সহমত পোষণ করে দেশের অন্যান্য পাবলিক বিশ্ববিদ্যালয়ের আদলে একটি গঠনতন্ত্র তৈরি করার জন্য অত্র বিশ্ববিদ্যালয়ের আইন বিভাগের অধ্যাপক ড. সরকার আলী আক্কাসকে আহ্বায়ক করে তিন সদস্য বিশিষ্ট একটি কমিটি গঠন করা হয়েছে। কমিটিকে ৪৫ (পঁয়তাল্লিশ) কার্যদিবসের মধ্যে বিশ্ববিদ্যালয় আইন সংশোধনের জন্য সুপারিশ ও ‘জকসু’ গঠণতন্ত্র প্রণয়নে অনুরোধ করা হয়েছে। কমিটির সুপারিশ অনুযায়ী ‘জকসু’ গঠণতন্ত্র প্রণয়ন করে বিশ্ববিদ্যালয়ের আসন্ন প্রথম সমাবর্তন শেষে নির্বাচনের প্রয়োজনীয় ব্যবস্থা নেওয়া হবে।\n২য় দফা (বাসের ডাবল শিফট চালু): জগন্নাথ বিশ্ববিদ্যালয়ের ছাত্র-ছাত্রী, শিক্ষক, কর্মকর্তা ও কর্মচারীদের পরিবহনের জন্য বর্তমানে ৩৫টি বাস ও মাইক্রোবাস চলমান। বিশ্ববিদ্যালয়ের ছাত্র-ছাত্রীদের পরিবহনের বিষয়টি বিবেচনায় নিয়ে প্রগতি ইন্ডাস্ট্রিজ লি: থেকে আরও ১০টি বাস এবং ১টি দ্বিতল বাস কিনতে ইতোমধ্যেই অগ্রিম মূল্য পরিশোধ করা হয়েছে। আশা করা হচ্ছে আগামী আগস্ট, ২০১৯-এর মধ্যে বাসগুলি সরবরাহ করা হবে। বিশ্ববিদ্যালয়ের পরিবহন পুলে বাসগুলির অন্তরর্ভুক্তিতে পরিবহন সমস্যার সমাধান হবে।\n৩য় দফা (ছাত্রী হল নির্মাণ): জগন্নাথ বিশ্ববিদ্যালয়ের ছাত্রীদের আবাসনের জন্য ‘বেগম ফজিলাতুন্নেছা মুজিব হল’ নামে ১৬-তলা বিশিষ্ট একটি ছাত্রী হলের নির্মাণ কাজ প্রায় শেষ পর্যায়ে। বর্তমানে হলে ছাত্রীদের বসবাসের জন্য প্রয়োজনীয় আসবাবপত্র সরবরাহ করা হচ্ছে। হলটি নির্মাণের সম্পূর্ণ দায়িত্বে নিয়োজিত রয়েছে শিক্ষা মন্ত্রণালয়াধীন শিক্ষা প্রকৌশল অধিদপ্তর (ইইডি)। ওই নির্মাণ কাজের সঙ্গে জগন্নাথ বিশ্ববিদ্যালয়ের কোনো সংশ্লিষ্টতা নেই। হলটি আগামী ৩০ ডিসেম্বর, ২০১৯ এর মধ্যে নির্মাণ কাজ সম্পন্ন করে বিশ্ববিদ্যালয় কর্তৃপক্ষের কাছে হস্তান্তর করা হবে।\nAccount Benefit৪র্থ দফা (শিক্ষক নিয়োগ): জগন্নাথ বিশ্ববিদ্যালয়ের মেধাবী শিক্ষার্থীদের মধ্য থেকে ইতোমধ্যে বিভিন্ন বিভাগে শিক্ষক হিসেবে নিয়োগ দেওয়া হচ্ছে। আগামীতে এই নিয়োগের হার বাড়ানো হবে।\n৫ম দফা (নতুন ক্যাম্পাস স্থাপন): জগন্নাথ বিশ্ববিদ্যালয়ের নতুন ক্যাম্পাস স্থাপন, ভূমি অধিগ্রহণ ও উন্নয়ন প্রকল্পের আওতায় ইতোমধ্যে ঢাকার কেরানীগঞ্জে ২০০ একর জমি অধিগ্রহণ করা হয়েছে। অধিগ্রহণের জন্য ৯শ কোটি টাকা ইতোমধ্যে ছাড় করা হয়েছে। নতুন ক্যাম্পাস স্থাপনের অন্যান্য অবকাঠামো নির্মাণের প্রক্রিয়া চলমান। নতুন ক্যাম্পাসের মাস্টার প্ল্যান প্রণয়ন করা হচ্ছে। বর্তমানে সে অনুযায়ী প্রকল্পের কার্যক্রম চলছে।\n৬ষ্ঠ দফা (ক্যান্টিনের খাবারের মান): জগন্নাথ বিশ্ববিদ্যালয়ের ক্যান্টিনের খাবারের মান ইতোমধ্যেই বাড়ানো হয়েছে। হ্রাসকৃত মূল্যে পরাটা, ডিম, ভাজি, খিচুড়ি, ভাত, সবজি, মাছ, মাংস, ভর্তা, সিংগাড়া ও চা পাওয়া যাচ্ছে। ক্যান্টিনে শিক্ষার্থীদের বসার জন্য নতুন চেয়ার-টেবিল অর্ডার দেওয়া হয়েছে। লাইট, ফ্যান, পানির ফিল্টার সরবরাহ করা হয়েছে। প্রয়োজনীয় সংস্কার কাজও সম্পন্ন হয়েছে। এখন থেকে সাপ্তাহিক ছুটির দিন অর্থাৎ, শুক্র ও শনিবার ক্যান্টিন খোলা থাকবে।\n৭ম দফা (গবেষণায় বরাদ্দ): বিশ্ববিদ্যালয়ের কার্যক্রম শুরু থেকে গবেষণাখাতে বাজেট উত্তরোত্তর বাড়ছে। ২০১৩ সালে এ খাতে বাজেট বরাদ্দ ছিল মাত্র ৫ (পাঁচ) লাখ টাকা। বর্তমানে (২০১৯ সনে) এ খাতে বাজেট বরাদ্দ রয়েছে ১ কোটি ৭০ লাখ টাকা। সুতরাং, জগন্নাথ বিশ্ববিদ্যালয়ে কর্মরত কোনো শিক্ষক বা শিক্ষার্থীর গবেষণা বিষয়ে কোনো আর্থিক সংকট নেই।\nবিজ্ঞপ্তিতে আরো জানানো হয়, বিশ্ববিদ্যালয় প্রশাসন অনশনরত শিক্ষার্থীদের দাবির বিষয়ে কর্তৃপক্ষ যথাযথ ব্যবস্থা নিয়েছে। তাই উপাচার্য শিক্ষার্থীদের অনশন প্রত্যাহার করে নিয়মিত ক্লাস ও পরীক্ষায় অংশগ্রহণ করার আহ্বান জানিয়েছেন।


প্রশ্নফাঁস উদ্বেগজনক জায়গায় পৌঁছে গেছে – শিক্ষাবার্তা\nবৃহস্পতিবার, ফেব্রুয়ারি ২১, ২০১৯ - ১:৪৪ অপরাহ্ণ\nপ্রশ্নফাঁস উদ্বেগজনক জায়গায় পৌঁছে গেছে\nপ্রকাশিত মার্চ ৭, ২০১৮ 0\nএবার এসএসসির প্রশ্নপত্র ফাঁস অতীতের সব নজির ছাড়িয়ে গেছে। পরীক্ষার আগের রাতে যেখানে শিক্ষার্থীদের পড়া নিয়ে ব্যস্ত থাকার কথা সেখানে তারা ফাঁস হওয়া প্রশ্নপত্র কেনা কিংবা খোঁজার কাজে ব্যস্ত থাকছে। দৃশ্যত, প্রশ্নপত্র ফাঁস রোধে সরকারের সব উদ্যোগও ব্যর্থ হয়েছে। শুধু পাবলিক পরীক্ষা নয়; বিভিন্ন চাকরির পরীক্ষার প্রশ্নপত্রও ফাঁস হচ্ছে। প্রশ্নপত্র ফাঁস, পরিস্থিতি নিয়ন্ত্রণ ও আমাদের শিক্ষাব্যবস্থার সংস্কার নিয়ে কথা বলেছেন তত্ত্বাবধায়ক সরকারের সাবেক উপদেষ্টা এবং গণসাক্ষরতা অভিযানের নির্বাহী পরিচালক রাশেদা কে. চৌধূরী। তার সঙ্গে কথা বলেছেন তাসলিমা তামান্না।\nপ্রশ্ন: এত উদ্যোগ, সাবধানতার পরও এসএসসি পরীক্ষার প্রশ্নফাঁসের ঘটনা ঘটছে। ফেসবুকে ঘোষণা দিয়ে প্রশ্নফাঁস করা হয়েছে। ব্যবহার করা হয়েছে হোয়াটস অ্যাপ-ইমোর মতো প্রযুক্তি। ফাঁস হওয়া প্রশ্নের সঙ্গে মূল প্রশ্নপত্র কখনও কখনও হুবহু মিলে যাচ্ছে, আবার কখনও মিলছে না। পরীক্ষা নিয়ে এই বিশৃঙ্খল পরিস্থিতিকে কীভাবে দেখছেন?\nরাশেদা কে. চৌধূরী: প্রশ্নপত্র ফাঁসের বিষয়টা এখন উদ্বেগজনক জায়গায় চলে গেছে। এটা আগেও হতো; কিন্তু এই প্রকারে কিংবা আকারে হয়নি। এটা মহামারীর মতো বিস্তার লাভ করেছে। বারবার বলা হচ্ছে, প্রশ্নপত্র ফাঁস তো আগেও হতো। যারা এমন বলেন তাদেরকে আমি একটা প্রশ্ন করতে চাই, আমাদের এখানে পোলিও একসময় মহামারী আকারে ছিল, এখন সেটা থেকে আমরা অনেকটাই মুক্ত। আর প্রশ্নপত্র ফাঁস যখন সামাজিক ব্যাধি; তখন কেন এটা থেকে মুক্ত হতে পারবো না? এটা নৈতিকতার চরম অবক্ষয়। যতই আমরা বলি না কেন প্রশ্নপত্র পুরোটা ফাঁস হয়নি বা মেলেনি; কিন্তু জনরোষ তো বাড়ছে। কোনো না কোনোভাবে প্রশ্নফাঁস তো হচ্ছে। এই বাস্তবতাকে স্বীকার করা জরুরি। এটা জরুরি এই জন্য যে, ভয়াবহ এই ব্যাধির লাগাম আমাদের টানতে হবে। এর জন্য প্রতিষেধক, প্রতিরোধক দুটোই লাগবে। নীতি নির্ধারণী স্থান থেকে শুরু করে সাধারণ মানুষ আগে বিষয়টিকে গুরুত্ব দেয়নি। যখন বারবার এটা গণমাধ্যমে আসে তখন বলা হচ্ছিল ‘মিডিয়ার সৃষ্টি’। যত ছোট আকারেই সেটা হোক না কেন আমরা যদি স্বীকার করে নিতাম প্রশ্নপত্র ফাঁস হচ্ছে; তাহলে এটা হয়তো রোধ করতে পারতাম। আজকের মতো এই ভয়াবহ পরিস্থিতি সৃষ্টি হতো না।\nপ্রশ্ন: এসএসসি পরীক্ষার আগে কোচিং সেন্টারের সঙ্গে জড়িত কিছু শিক্ষককে ঢাকার বাইরে বদলি করা হয়। প্রশ্নফাঁস রোধে ইন্টারনেটের গতি কমানো, ফেসবুক বন্ধ— এসব প্রস্তাবও আসে। এসব করলেই কি প্রশ্নফাঁস রোধ করা সম্ভব?\nরাশেদা কে. চৌধূরী: প্রশ্নপত্র ফাঁস নিয়ে শিক্ষা মন্ত্রণালয় প্রচণ্ড চাপের মধ্যে আছে। এ কারণে তারাও বিভিন্ন উদ্যোগ নেওয়ার চেষ্টা করছে। শুধু গণমাধ্যম নয়, প্রশ্নফাঁসের কারণ অনুসন্ধান করে আমাদের গোয়েন্দা সংস্থাও তিনটি জায়গা খুঁজে পেয়েছে। একটা হচ্ছে, প্রযুক্তির মাধ্যমে প্রশ্নপত্র ফাঁস। দ্বিতীয়টি হচ্ছে, কোথাও কোথাও শিক্ষকরা ফাঁস করছেন, শিক্ষা প্রশাসনের লোকজন জড়িত এবং তৃতীয়টি হচ্ছে, কোচিং সেন্টারগুলোর মাধ্যমে অনেক বেশি প্রশ্নপত্র ফাঁস হচ্ছে। ফলে উদ্বেগটাও এগুলো রোধ করার ক্ষেত্রে। যেহেতু একটা চক্র প্রযুক্তিকে ব্যবহার করে প্রশ্নপত্র ফাঁস করছে তাই সরকার চেষ্টা করছে ইন্টারনেটের গতি শ্লথ করে এটা রোধ করতে। অন্যদিকে কোচিং সেন্টারগুলো সাময়িকভাবে বন্ধ করা হয়েছে। শিক্ষকদের অন্য জায়গায় বদলি করা হয়েছে। আমরা যারা শিক্ষা নিয়ে কাজ করছি তারা বারবার বলেছি, তিনটি জায়গায় আমাদের হাত দেওয়া প্রয়োজন। একটা হচ্ছে, কোচিংবাণিজ্য বন্ধ, দ্বিতীয়টি হচ্ছে, শিক্ষকদের কোচিং করানো বন্ধ করা এবং তৃতীয়টি হচ্ছে, যত ধরনের অনৈতিক কাজের সঙ্গে আমাদের শিক্ষা প্রশাসন বা শিক্ষকরা জড়িত সেখানে অনুসন্ধান করা। যেখানে শিক্ষা মন্ত্রণালয়ের কঠোর ভূমিকা নেওয়া উচিৎ ছিল সেখানে শিক্ষকদের দুর্নীতির খোঁজ নিতে মাঠে নেমেছে দুর্নীতি দমন কমিশন। শিক্ষায় গতি বজায় রাখার জন্য নীতি নির্ধারকরা কঠোর হবেন— এটা সাধারণ মানুষের প্রত্যাশা। সেটা হোক কোচিং বন্ধ, শিক্ষকদের দুর্নীতি কিংবা তথ্যপ্রযুক্তির অপব্যহার রোধ।\nপ্রশ্ন: সরকারের এসব উদ্যোগের পরও মানুষ আস্থা রাখতে পারছে না…\nরাশেদা কে. চৌধূরী: সাম্প্রতিককালে দেখা গেছে, মন্ত্রণালয়ের কিছু কর্মকর্তা দুর্নীতির সঙ্গে যুক্ত। কেউ কেউ গ্রেফতারও হয়েছেন। মানুষের অনাস্থা সেকারণে আরও চরম পর্যায়ে চলে গেছে। এতগুলো ব্যবস্থা নেওয়ার পও তাই মানুষ মন্ত্রণালয়ের ওপর ভরসা করতে পারছে না। এদিকে প্রশ্নফাঁস নিয়ে আমাদের যে ক্ষতি হচ্ছে সেটা আদৌ পোষানো সম্ভব কি-না জানি না। শিক্ষার্থীদের আমরা প্রচণ্ড অনৈতিকতার দিকে ঠেলে দিচ্ছি। আমরা জেনেছি, প্রাথমিক সমাপনী পরীক্ষার অংশগ্রহণ করা শিশু তার বাবা-মায়ের কাছে আবদার করেছে, আমার বন্ধু তো ফাঁস করা প্রশ্ন পেয়েছে, তোমরা কেন আনছো না? এইটুকু বয়স থেকে তারা অনৈতিকতার দিকে ছুটছে। অন্যদিকে, অসাধু শিক্ষকরা ধরেই নিয়েছেন, এমন ঘটনার সঙ্গে তারা জড়িত থাকলেও পার পেয়ে যাবেন। আবার অভিভাবকরা মনে করছেন, এই অসুস্থ প্রতিযোগিতার বাজারে তাদের সন্তানদের যেকোনো মূল্যে জিপিএ-৫ পাওয়াতে হবে। ফলে তারা ফাঁস হওয়া প্রশ্নপত্র সংগ্রহের মতো অনৈতিক কাজের দিকে ঝুঁকছেন। শিক্ষার সঙ্গে অঙ্গাঙ্গীভাবে জড়িত শিক্ষার্থী, শিক্ষক এবং অভিভাবক— এই তিন গোষ্ঠী দুর্নীতিগ্রস্ত হয়ে পড়েছে। এই পরিবেশ কেন তৈরি হয়েছে— এ প্রশ্ন এখন নিজেদেরই করা দরকার।\nপ্রশ্ন: শুধু এসএসসি নয়, বিশ্ববিদ্যালয় ভর্তি কিংবা চাকরির পরীক্ষার প্রশ্নপত্রও ফাঁস হচ্ছে। প্রশ্নফাঁসের অভিযোগে কেউ কেউ গ্রেফতার হচ্ছেন। এ পরিস্থিতি থেকে উত্তরণের উপায় কী?\nরাশেদা কে. চৌধূরী: যেকোনও পরীক্ষাতেই তিনটা পক্ষ থাকে। পরীক্ষার্থী, অভিভাবক এবং সংশ্লিষ্ট কর্মকর্তা। তাদের মধ্যে একটা অসাধু চক্র কাজগুলো করে যাচ্ছে। প্রশ্নফাঁসের জন্য ঢালাওভাবে শিক্ষক, শিক্ষার্থী কিংবা অভিভাবকদের দায়ী করার একটা প্রবণতা দেখা যাচ্ছে। কিন্তু একটা চক্রে পড়ে শিক্ষার্থী ও অভিভাবকরা ফেঁসে যাচ্ছেন। যেকোন অপরাধের ক্ষেত্রে যদি ক্ষতিগ্রস্তদেরই ফাঁসানোর চেষ্টা হয় সেটাও অপরাধের সামিল। অনাস্থার পরিবেশটা ক্রমাগত বাড়ছে। তার বড় একটা কারণ হলো, পার পেয়ে যাওয়ার সংস্কৃতি। গোয়েন্দা বাহিনী কিংবা প্রশাসনের দক্ষতা যাই হোক না কেন, কিছু কিছু অপরাধী ধরা পড়ছে। কিন্তু দৃষ্টান্তমূলক শাস্তি হচ্ছে না। এটা না হলে প্রলেপ দিয়ে, অ্যান্টিবায়োটিক দিয়ে হয়তো এই সমস্যার সাময়িক সমাধান করা যাবে। পুরোপুরি নির্মূল সম্ভব নয়। সে জন্য দরকার সমস্যার কারণ বা উৎস খুঁজে বের করা। মূলহোতাদের খুঁজে বের করতে হবে। শিক্ষার্থীদের বাস থেকে ধরা, শিক্ষকদের দায়ী করা কিংবা কোচিং সেন্টার সাময়িক বন্ধ করা— এর কোনোটাই এ জন্য যথেষ্ট নয়। সমস্যার মূলে পৌঁছাতে না পারলে এটি আবারও মাথাচাড়া দেবে।\nশিক্ষাঙ্গনে এই যে অস্থিরতা, অনৈতিকতা বিস্তার হচ্ছে তার পেছনে তিনটি কারণ আছে। একটি হলো, আমাদের পুরো শিক্ষা ব্যবস্থা এখন পরীক্ষানির্ভর। এতগুলো পাবলিক পরীক্ষার চাপে শিক্ষার্থী, শিক্ষক, অভিভাবক সবাই হিমশিম খাচ্ছেন। দ্বিতীয়ত, আমাদের শিক্ষকদের ঢালাওভাবে দায়ী করা হচ্ছে। কিন্তু এটা মনে রাখা দরকার, তাদেরও প্রশিক্ষণের অভাব রয়েছে। তারা নিজেরা রোল মডেল হতে পারছেন না শিক্ষার্থীদের কাছে। কিছু দুর্নীতিবাজ, অনৈতিক কাজে লিপ্ত শিক্ষকের জন্য পুরো শিক্ষক সমাজ কলুষিত হচ্ছে। এটা নিয়ন্ত্রণ করতে শিক্ষক সংগঠনগুলোর এখন মাঠে নামা উচিৎ। যেসব শিক্ষক এসব অনৈতিক কাজ, কোচিংবাণিজ্য কিংবা বেআইনি অন্য কোনো কাজের সঙ্গে যুক্ত তাদেরকে দৃষ্টান্তমূলক শাস্তি দেওয়ার ব্যবস্থা করতে হবে। সেই দাবি আসা উচিৎ শিক্ষক সংগঠনের পক্ষ থেকে। আরেকটা বিষয় হলো, যে চারটা পাবলিক পরীক্ষার মধ্য দিয়ে আমাদের শিক্ষার্থীদের যেতে হচ্ছে তাতে তারা হয়ত জিপিএ-৫ পাচ্ছে, কিন্তু মানুষ হচ্ছে না। আমরা আমাদের শিক্ষানীতিকেও পাশ কাটিয়ে গিয়েছি। বাংলাদেশ স্বাধীন হওয়ার অনেক পর যে শিক্ষানীতি সার্বভৌম সংসদে গৃহীত হয় ২০১০ সালে, সেটাতে বলা হয়েছে, অষ্টম শ্রেণি শেষে একটি পাবলিক পরীক্ষা হতে পারে আর দ্বাদশ শ্রেণির পরে আরেকটি। কিন্তু সেই শিক্ষানীতিকে পাশ কাটিয়ে এখন চারটি পাবলিক পরীক্ষা দেওয়া হয়েছে। একটা কথা স্পষ্ট মনে রাখা দরকার, পরীক্ষা বাদ দেওয়া মানে মূল্যায়ন বাদ দেওয়া নয়। শিক্ষার্থীদের শ্রেণিকক্ষে ধারাবাহিক মূল্যায়নের কোনো বিকল্প নাই। সেখানে শিক্ষকদের সক্ষমতারও কোনো বিকল্প নেই। ধারাবাহিকভাবে নিয়মিত মূল্যায়নের মাধ্যমে একজন শিক্ষার্থী জ্ঞান, নৈতিকতার পাঠ শিখবে, মূল্যবোধের চর্চা করবে। তাহলে শিক্ষা ব্যবস্থায় আমরা একটা জায়গায় পৌঁছুতে পারবো।\nপ্রশ্ন: চাকরির পরীক্ষায় প্রশ্নফাঁসের অভিযোগে অনেক সময় পরীক্ষা বাতিলের দাবি ওঠে অংশগ্রহণকারীদের পক্ষে থেকে। কখনও পরীক্ষা স্থগিত হয়েছে, কখনও হয়নি। ভবিষ্যৎ জাতি গঠনে এটা কি ধরনের প্রভাব ফেলবে বলে আপনার মনে হয়?\nরাশেদা কে. চৌধূরী: ফাঁস করা প্রশ্নপত্র দিয়ে হয়ত ভালো ফল করা যাবে; কিন্তু শিক্ষার উদ্দেশ্য অর্জন হবে না। শিক্ষার উদ্দেশ্য হলো মানুষ মানুষের মতো হবে, মানবিক মূল্যবোধ নিয়ে বেড়ে উঠবে। যেখানে প্রথমেই সে হোঁচট খাচ্ছে প্রশ্নপত্র ফাঁসের মধ্য দিয়ে এবং সেটাকেই জীবনের অংশ করে নিচ্ছে সে যত ভালো ফল করুক, শিক্ষার ফল অর্জিত হবে না। বিশ্বখ্যাত বিজ্ঞানী আইনস্টাইন বলেছেন,পরীক্ষা একটি অপ্রয়োজনীয় বিষয় এবং সেটা শিক্ষার্থীদের তেমন কাজে লাগে না। প্রতিযোগিতার এই বিশ্বে চিন্তাভাবনা করে পরীক্ষা পদ্ধতি সংস্কার করা প্রয়োজন।\nউচ্চতর শিক্ষা বা বিশ্ববিদ্যালয় পর্যায়ে যাওয়ার আগে চারটি পাবলিক পরীক্ষার আদৌ প্রয়োজন আছে কিনা সেটা আমাদের খুব ভালো করে বিবেচনা করতে হবে। এই পরীক্ষার মধ্য দিয়ে সার্টিফিকেট বা জিপিএ-৫ পাওয়া যদি উদ্দেশ্য হয় তাহলে কিছু বলার নেই। একজন শিক্ষার্থী পুঁথিগত বিদ্যার মধ্য দিয়ে গাণিতিক বিষয়ে, ভাষা শিক্ষায় কিংবা যোগাযোগের ক্ষেত্রে দক্ষতা অর্জন করছে কি-না— তা দেখার জন্য পরীক্ষাই কিন্তু একমাত্র পথ নয়। ধারাবাহিক মূল্যায়ন শিক্ষকরাই করতে পারেন। শুধু উন্নত বিশ্বে নয়, উন্নয়নশীল বিশ্বেও শিক্ষার্থীদের ধারাবাহিক মূল্যায়ন প্রধানত শ্রেণিকক্ষভিত্তিক। আমাদের শিক্ষাব্যবস্থাকে এমনভাবে সাজানো দরকার যেন সেটা পরীক্ষা কিংবা গাইডবই নির্ভর না হয়। শিক্ষাক্ষেত্রে আমাদের অনেক অর্জন আছে। প্রায় সব শিশুকে আমরা শিক্ষার আওতায় নিয়ে এসেছি। ছেলে-মেয়ের সমতা আনতে পেরেছি। প্রতিবন্ধীদের জন্য তাদের উপযোগী পাঠ্যপুস্তক তৈরি করছি। আদিবাসী ভাষাকে স্বীকৃতি দিয়ে পাঠ্যপুস্তক তৈরি হচ্ছে। এমন অনেক অর্জন আমাদের আছে। কিন্তু সবগুলো অর্জনই ঝুঁকির মুখে পড়বে যদি আমাদের শিক্ষাব্যবস্থা অনৈতিকতার ফাঁদে পড়ে।সুত্রসমকাল\nসঞ্চয়পত্রের মুনাফার হার কমছে না\nকলারোয়া বেত্রবতী হাইস্কুলে ঐতিহাসিক ৭ মার্চ এর আলোচনা অনুষ্ঠিত


AmaderPatrika | 'এডিস মশার বংশবিস্তার সহায়ক পরিবেশ পেলেই জরিমানা'\n'এডিস মশার বংশবিস্তার সহায়ক পরিবেশ পেলেই জরিমানা'\nনিউজ টি ২৫ দিন ৩ ঘন্টা ৩৫ সেকেন্ড আগে আপলোড হয়েছে।\nএডিস মশার বংশবিস্তার সহায়ক পরিবেশ পাওয়া গেলেই জরিমানা ও আইনানুগ ব্যবস্থা গ্রহণ করা হবে বলে জানিয়েছেন ঢাকা উত্তর সিটি কর্পোরেশনের (ডিএনসিসি) মেয়র মো. আতিকুল ইসলাম।\nতিনি বলেন, আমরা বিভিন্ন দপ্তর, স্থাপনা, বাসা-বাড়ি পরিদর্শন করছি, আমাদের নির্বাহী ম্যাজিস্ট্রেটগণও তৎপর আছেন। যেখানেই অপরিচ্ছন্নতা, নাগরিক স্বাস্থ্যের জন্য হুমকিস্বরূপ এবং এডিস মশার বংশবিস্তার সহায়ক পরিবেশ পাওয়া যাবে সেখানেই জরিমানা ও আইনানুগ ব্যবস্থা গ্রহণ করা হবে।\nআজ রবিবার উত্তরা ১০ নম্বর সেক্টরের সানবীম স্কুলে বাংলাদেশ ন্যাশনাল ক্যাডেট কোর (বিএনসিসি) আয়োজিত পরিচ্ছন্নতা অভিযান উদ্বোধনকালে মেয়র এ কথা বলেন।\nক্যাডেটদের উদ্দেশ্যে তিনি বলেন, আমাদেরকে সুনাগরিক হতে হবে। একজন সুনাগরিক কখনো রাষ্ট্রের ক্ষতি করে না, যত্রতত্র ময়লা আবর্জনা ফেলে না, ভূমি দখল করে না, নদী-খাল দখল করে না।\nতিনি বলেন, শুধুমাত্র সিটি কর্পোরেশনের পরিচ্ছন্নতা কর্মী দিয়ে নগরীকে পরিছন্ন রাখা সম্ভব নয়। ডিএনসিসি জনবল বাড়াচ্ছে, সাথে সাথে নাগরিকদেরকে সচেতন হতে হবে। যথাস্থানে ময়লা ফেলার অভ্যাস করতে হবে। নিজ নিজ আবাসস্থল, এলাকা, এলাকার জলাধার নিজেদের পরিষ্কার রাখতে হবে। কোনো স্থানেই ৩ দিনের বেশি পানি জমতে দেওয়া যাবে না।\nনিজেও ছাত্রজীবনে একজন বিএনসিসি ক্যাডেট ছিলেন উল্লেখ করে মেয়র বলেন, আমি দৃঢ়ভাবে বিশ্বাস করি বিএনসিসির ক্যাডেটরা তাদের ওপর অর্পিত দায়িত্ব নিষ্ঠার সাথে পালন করবে।\nআধুনিক ও উন্নত বর্জ্য ব্যবস্থাপনার জন্য ডিএনসিসি সচেষ্ট রয়েছে উল্লেখ করে তিনি বলেন, নাগরিকদের দ্রুত ও উন্নত সেবা দিতে ডিএনসিসি বিভিন্ন স্বয়ংক্রিয় যন্ত্রপাতি ক্রয় করছে। তিনি বলেন, আমরা ইতিমধ্যে মটরসাইকেলে মশক নিধন যন্ত্র স্থাপন করে দ্রুততম সময়ে অধিক এলাকায় মশার ঔষুধ প্রয়োগ করছি। এতে সময় ও লোকবল দুটিই সাশ্রয় হচ্ছে। তিনি তরুণ প্রজন্মকে মানসিক ও চিন্তাধারায় উন্নত ও আধুনিক হবার আহ্বান জানান।\nপরে মেয়র বিএনসিসির উত্তরা ১০ ও ১১ নং সেক্টরের মাঝের খাল পরিষ্কার কাজ পরিদর্শন করেন। পরিচ্ছন্নতা অভিযানে ডিএনসিসির পরিচ্ছন্ন কর্মীরাও কাজ করছেন।\nঅনুষ্ঠানে অন্যান্যের মধ্যে বিএনসিসির মহাপরিচালক ব্রিগেডিয়ার জেনারেল মো. আব্দুল বাতেন খান, ডিএনসিসির প্রধান স্বাস্থ্য কর্মকর্তা ব্রিগেডিয়ার জেনারেল মোমিনুর রহমান মামুন ও ওয়ার্ড কাউন্সিলর মো. আফসার উদ্দিন খান উপস্থিত ছিলেন।


প্রকাশ : মার্চ ০৭,২০১৭\nএর আগে সোমবার প্রশ্নফাঁসের কারণে 'এফ' ইউনিটের সম্বয়ক মো. নুরুল ইসলামকে সাময়িক বরখাস্ত এবং পরীক্ষা কমিটিতে থাকা অপর দুই শিক্ষক অধ্যাপক ড. মিজানুর রহমান (গণিত বিভাগ) ও মো. আলতাফ হোসেন রাসেলকে (পরিসংখ্যান বিভাগ) কারণ দর্শানোর নোটিশ দেয়া হয়।\nএকই সঙ্গে ফলিত বিজ্ঞান ও প্রযুক্তি অনুষদের 'এফ' ইউনিটে ভর্তি হওয়া ১০০ শিক্ষার্থীর ভর্তি বাতিল করা হয়। প্রশ্নফাঁসে জড়িত গণিত বিভাগের মাস্টার্সের ছাত্র মনোজিৎ মণ্ডলকে আজীবন বহিষ্কার এবং বিশ্ববিদ্যালয়ের কর্মচারী আলাউদ্দিন আলাল ও সাইফুল ইসলামকে সাময়িক বরখাস্ত করা হয়।


সংবাদপত্রের অনলাইন ও পোর্টালে টকশো-বুলেটিন প্রচার নয় : তথ্যমন্ত্রী ড. হাছান মাহমুদ – আজকের শরীয়তপুর\nসংবাদপত্রের অনলাইন ও পোর্টালে টকশো-বুলেটিন প্রচার নয় : তথ্যমন্ত্রী ড. হাছান মাহমুদ\nJune 12, 2022\t39 Views\nআইন অনুযায়ী সংবাদপত্রের অনলাইন ভার্সন ও সংবাদ পোর্টালগুলো টকশো ও সংবাদ বুলেটিন প্রচার করতে পারে না বলে মন্তব্য করেছেন তথ্য ও সম্প্রচারমন্ত্রী ড. হাছান মাহমুদ।\nPrevious পদ্মা সেতুর উদ্বোধনী অনুষ্ঠানে বিএনপির চেয়ারপারসন খালেদা জিয়া ও ড. মুহাম্মদ ইউনূসকে আমন্ত্রণ জানাতে প্রধানমন্ত্রীর নির্দেশ\nNext চ্যালেঞ্জ মোকাবিলা করে ভালো নির্বাচনের আশাবাদ সিইসির\nThis Week: 20825\nThis Month: 68953


লতিফ ইস্যুতে চট্টগ্রাম আ.লীগের দুই পক্ষে উত্তেজনা – আওয়ার নিউজ\nলতিফ ইস্যুতে চট্টগ্রাম আ.লীগের দুই পক্ষে উত্তেজনা\nবঙ্গবন্ধু শেখ মুজিবুর রহমানের ছবি বিকৃতির ঘটনায় সরকারদলীয় সাংসদ এম এ লতিফকে ঘিরে চট্টগ্রাম মহানগর আওয়ামী লীগে বিবদমান দুই পক্ষের দ্বন্দ্ব প্রকট হয়ে উঠছে। ‘লতিফ হটাও আন্দোলন’ ইস্যুতে দুই পক্ষের মধ্যে এখন চরম উত্তেজনা বিরাজ করছে।\nসম্প্রতি প্রধানমন্ত্রী শেখ হাসিনার চট্টগ্রাম সফর নিয়ে আওয়ামী লীগের সাংসদ এম এ লতিফের দেহাবয়বের ওপর বঙ্গবন্ধুর মাথা সংযোজন করে কয়েক শ ব্যানার ও বহু পোস্টার লাগানো হয়। এম এ লতিফের সংসদীয় এলাকায় লাগানো এসব ব্যানার-পোস্টার নিয়ে ফেসবুক, খেলার মাঠ, হোটেল-রেঁস্তোরায় আড্ডাসহ বিভিন্ন মাধ্যমে সমালোচনার ঝড় ওঠে। ছবি বিকৃতির অভিযোগে তার বিরুদ্ধে চট্টগ্রাম আদালতে দুটি মানহানির মামলাও হয়েছে।\nএ ছাড়া ছাত্রলীগসহ বিভিন্ন সংগঠন এম এ লতিফের সাংসদ পদ বাতিলসহ শাস্তির দাবিতে টানা কর্মসূচি পালন করছে। তারা চট্টগ্রাম মহানগর আওয়ামী লীগের সভাপতি ও সাবেক মেয়র এ বি এম মহিউদ্দিন চৌধুরীর অনুসারী।\nতাদের অভিযোগ, বঙ্গবন্ধু হলেন সংবিধানের অংশ। তাকে নিয়ে ব্যঙ্গ-বিদ্রূপ করেছেন এম এ লতিফ, যা রাষ্ট্রদ্রোহের শামিল। এম এ লতিফের অন্তরে পাকিস্তানি প্রেতাত্মা লুকিয়ে আছে বলে তিনি এমনটি করতে পেরেছেন। এ জন্য তার ফাঁসি হওয়া উচিত।\nমামলা আর জনরোষ বুঝতে পেরে পরপর দুটি সংবাদ সম্মেলন করেন লতিফ। প্রথমে এটাকে ষড়যন্ত্র বলে আখ্যা দিলেও গত রোববার দ্বিতীয় সংবাদ সম্মেলনে এম লতিফ ছবি বিকৃতিকে ‘ডিজাইনারের প্রিন্টিং মিসটেক’ বলে বর্ণনা করেন। এ সময় ঘটনার দায় স্বীকার করে প্রধানমন্ত্রী শেখ হাসিনার কাছে নিঃশর্ত ক্ষমা চান তিনি।\nকিন্তু লতিফের এ কথায় চিড়ে ভিজছে না জানিয়ে চট্টগ্রাম মহানগর আওয়ামী লীগের নেতা খোরশেদ আলম বলেন, এমপি লতিফ জেনে-শুনে এ কাজ করেছেন। তার বিরুদ্ধে রাষ্ট্রদ্রোহ মামলা করার প্রস্তুতি নিচ্ছেন বলে জানান তিনি।\nখোরশেদ আলম বলেন, লতিফের শাস্তির দাবিতে ১৩ ফেব্রুয়ারি লালদীঘি ময়দানে নাগরিক মঞ্চ চট্টগ্রাম সমাবেশ করবে। সমাবেশে ১৪ দলের পক্ষে সমর্থন দিয়েছেন জোটের চট্টগ্রাম সমন্বয়ক ও মহানগর আওয়ামী লীগের সভাপতি মহিউদ্দিন চৌধুরী।\nএদিকে এম এ লতিফের পক্ষে মাঠে নেমেছে আওয়ামী লীগের অন্য পক্ষটি। মহানগর আওয়ামী লীগের উপদেষ্টা শেখ মাহমুদ ইসহাকের স্বাক্ষরে পাঠানো এক চিঠিতে কয়েকজন কাউন্সিলর এবং ওয়ার্ড পর্যায়ের আওয়ামী লীগের নেতা লতিফের পক্ষে বিবৃতি দিয়েছেন। নগর আওয়ামী লীগের সাধারণ সম্পাদক ও সিটি মেয়র আ জ ম নাছির উদ্দিনের অনুসারী হিসেবে পরিচিত বিবৃতিদাতারা এই ঘটনাকে লতিফের বিরুদ্ধে ষড়যন্ত্র বলে অভিহিত করেছেন। পরোক্ষভাবে তারা এটি নগর আওয়ামী লীগের সভাপতি মহিউদ্দিন চৌধুরীর ষড়যন্ত্র বলে প্রচারের চেষ্টা করেন।\nতবে বিষয়টি নিয়ে আ জ ম নাছির উদ্দিন এখনো কোনো বক্তব্য বা বিবৃতি দেননি।\nচট্টগ্রাম মহানগর আওয়ামী লীগের সভাপতি মহিউদ্দিন চৌধুরী এ প্রসঙ্গে বলেন, “সাংসদ এম এ লতিফ যা-ই বলুক না কেন, বঙ্গবন্ধুর ছবি বিকৃত করে তিনি গর্হিত কাজ করেছেন। এ কাজ তিনি জেনে-শুনেই করেছেন। এ দায় থেকে তিনি নিজেকে কোনোভাবেই মুক্ত করতে পারবেন না।”\nএ নিয়ে দলের নেতাকর্মীদের মধ্যে উত্তেজনা বিরাজ করছে। নেতাকর্মীরা জানান, সাংসদ এম এ লতিফ এমনিতেই বিতর্কিত। বন্দর নিয়ে গত কয়েক বছরে তিনি অনেক বিতর্কিত কাজ করেছেন। তবে চট্টগ্রাম মহানগর আওয়ামী লীগে বিদ্যমান দুই পক্ষের মধ্যে দ্বন্দ্ব প্রকট হয়ে উঠেছে বঙ্গবন্ধুর ছবি বিকৃতির ঘটনায় লতিফকে নিয়ে।\nবঙ্গবন্ধুর ছবি বিকৃতির ঘটনায় নগর আওয়ামী লীগের রাজনৈতিক দ্বন্দ্বের বিষয়ে জানতে চাইলে বিশিষ্ট সমাজবিজ্ঞানী ও বাংলাদেশ আওয়ামী লীগের উপদেষ্টা অধ্যাপক ড. অনুপম সেন জানান, “জাতির জনক বঙ্গবন্ধু শেখ মুজিবুর রহমান আমাদের বাংলাদেশ উপহার দিয়েছেন। বঙ্গবন্ধুর সাথে কোনো কিছুরই তুলনা চলে না। তিনি সবকিছুর ঊর্ধ্বে। তার সম্মান যাতে কোনোভাবেই ক্ষুণ্ন না হয় সে বিষয়ে সবাইকে সর্বতোভাবে জাগ্রত থাকতে হবে।”\nচট্টগ্রাম, জাতীয়, সারাদেশ Comments Off on লতিফ ইস্যুতে চট্টগ্রাম আ.লীগের দুই পক্ষে উত্তেজনা সংবাদটি প্রিন্ট করুন\n« ‘এনআইডি সংশোধনে ভোগান্তির অভিযোগ সত্য নয়’ (পূর্বের সংবাদ)\n(পরের সংবাদ) জবি ছাত্রদলের কমিটিতে বাবা, ব্যবসায়ী ও শিবির! »


সিলেটে ইজতেমা শুরু ব্যাপক নিরাপত্তা | | Sylhet News | সুরমা টাইমস সিলেটে ইজতেমা শুরু ব্যাপক নিরাপত্তা – Sylhet News | সুরমা টাইমস\nসিলেটে ইজতেমা শুরু ব্যাপক নিরাপত্তা\nডিসেম্বর ২৯, ২০১৬ ১:০০ অপরাহ্ন 4,250 বার পঠিত\nজাহেদ আহমদ :: দীর্ঘ তিন যুগ পর সিলেটে আজ থেকে শুরু হচ্ছে তাবলিগ জামাতের ইজতেমা। বিশ্ব ইজতেমার অংশ হিসেবে দক্ষিণ সুরমার মোল্লারগাঁও ইউনিয়নের সুনামগঞ্জ বাইপাস সড়ক সংলগ্ন খিদিরপুরের পশ্চিম, লতিপুরের উত্তর ও হাজরাইয়ের দক্ষিণ এলাকা জুড়ে বিশাল মাঠে আজ বৃহস্পতিবার শুরু হওয়া ইজতেমা আগামী শনিবার শেষ হবে। ওইদিন সকাল ১১টায় অনুষ্ঠিত হবে আখেরি মোনাজাত।\nআজ বৃহস্পতিবার ফজরের নামাজের পর থেকে আম (সাধারণ) বয়ানের মধ্য দিয়ে ইজতেমার কার্যক্রম শুরু হয়। আজ, আগামীকাল শুক্রবার ও শনিবার তিন দিনব্যাপী ইজতেমার শেষদিন শনিবার সকালে আখেরি মুনাজাতের মধ্যে দিয়ে শেষ হবে। ৫ থকে ৬ লক্ষ মুসল্লির জন্য প্রায় সাড়ে ৯ লাখ বর্গফুট মাঠের প্যান্ডেল নির্মাণ করা হলেও শেষের দিনে আখেরি মোনাজাতে অংশ নিতে আশপাশের এলাকা জুড়ে ১০ থেকে ১২ লক্ষ মুসল্লির সমাগম ঘটবে বলে ধারণা করছেন সংশ্লিষ্টরা।\nছয়শ’ কেদার (প্রায় ২’শ একর) জমির উপর সিলেট জেলার ইজতেমা অনুষ্ঠিত হচ্ছে। ইজতেমা প্যান্ডেলে মোট ১১টি খিত্তা (এলাকা) রয়েছে। ১৬টি করে প্রত্যেকটি পয়েন্টে সাজানো মাঠে রয়েছে ২শ’টি মসজিদ ওয়ালি। এ ছাড়া মাঠের দক্ষিণ পাশে ৮ থেকে ১০ হাজার মুসল্লি যাতে এক সাথে ওজু করতে পারেন, সে জন্য করা হয়েছে একটি বিশাল ওজুখানা। এই ওজুখানা ছাড়াও আরো ২০ থেকে ২৫টি ছোট ওজু খানার ব্যবস্থা আছে। মাঠের একপাশে অন্তত ১৪’শ শৌচাগার রয়েছে; ১০টি গভীর নলকূপসহ প্রায় ১২ থেকে ১৫টি নলকূপ বসানো হয়েছে। পয়ঃনিষ্কাশনের জন্য বসানো হয়েছে ১৮’শ অস্থায়ী শৌচাগার। সিলেটের গোলাপগঞ্জ, দক্ষিণ সুরমা, বিশ্বনাথ, সিলেট সদর, বিয়ানীবাজার, বালাগঞ্জ, ফেঞ্চুগঞ্জ, জৈন্তাপুর, জকিগঞ্জ, গোয়াইনঘাট, কোম্পানীগঞ্জ, কানাইঘাট উপজেলার ও সিলেট সিটি করপোরেশনের ২৭টি ওয়ার্ডের মুসল্লিরা ইজতেমায় আসছেন। ইজতেমায় দেশি-বিদেশি ইসলামি চিন্তাবিদ ও ওলামায়ে কেরামগণ ঈমান, আকিদা, ইসলামের দ্বিনের দাওয়াত, ইসলাম ধর্ম ও আখিরাত সম্পর্কে বয়ান দেবেন। বিভিন্ন দেশ থেকে আসা মুসল্লিদের সুবিধার্থে বয়ানের সঙ্গে সঙ্গে তা বাংলা, ইংরেজি, উর্দু, হিন্দু ও আরবি ভাষায় অনুবাদ করা হবে।\nসিলেটের জেলা প্রশাসক মো. জয়নাল আবেদীন জানান, ইজতেমার জন্য জেলা প্রশাসকের পক্ষ থেকে সকল ধরনের সহযোগিতা করা হচ্ছে। মুসল্লিরা যাতে নিবিঘেœ ইজতেমায় অংশ নিতে পারেন, সেজন্য পুলিশ প্রশাসন, উপজেলা প্রশাসনকে নির্দেশ দেওয়া হয়েছে। তিনি বলেন, ইজতেমার মাঠে দু’টি অস্থায়ী ট্রান্সফরমার বসানো হয়েছে।\nসিলেট সিটি কর্পোরেশনের প্রধান নির্বাহী কর্মকর্তা এনামুল হাবীব বলেন, ইতোমধ্যে নলকূপ বসানো সহ পানির পর্যাপ্ত ব্যবস্থা করে দেয়া হয়েছে। লাইট লাগানোর পাশাপাশি বিভিন্ন বিষয়ে সিটি কর্পোরেশনের সহযোগিতা অব্যাহত আছে।\nতাবলিগ জামাতের জেলা আমির সুয়েজ খান বলেন, ‘আল্লাহর নামে কোনো কাজ শুরু করলে তা থেমে থাকে না। আল্লাহর মেহেরবানিতে সকল কাজ সম্পন্ন হয়েছে। তিনি বলেন, বিদেশি মেহমানদের নিরাপত্তসহ বিশেষ খেয়াল রাখা হবে। তাঁদের জন্য আলাদা প্যান্ডেল করে তাঁবু দিয়ে ইবাদত করার সুযোগ রয়েছে। যারা মাঠে থাকতে অসুবিধা মনে করবেন, তাঁদেরকে পার্শ্ববর্তী মসজিদে থাকার ব্যবস্থা করে দেয়া হবে।\nতাবলিগ জামাতের সাইফুর রহমান জানান, ৩২ বছর পর সিলেটে ইজতেমা হচ্ছে। এর আগে ১৯৬৫ ও ১৯৮৪ সালে সিলেট জেলার সুরমা নদীর দক্ষিণ তীর সংলগ্ন টেকনিক্যাল মাঠে ইজতেমা অনুষ্ঠিত হয়েছিল। প্রথমবার আখেরি মোনাজাত পরিচালনা করেন ইউসূফ জি (রহ.) এবং দ্বিতীয়বার আখেরি মোনাজাত করেন এনামুল হাসান (রহ.)। তিনি বলেন শেষবার ৮৪ সালে পলিটেকনিক মাঠে জেলা পর্যায়ে একটি ইজতেমা হয়েছিল। এবার ৩২ বছর পর সিলেটের ইজতেমা সফল করতে সবাই সহযোগিতা করেছেন।\nসিলেটের ইজতেমাকে ঘিরে ব্যাপক নিরাপত্তা বলয় তৈরি করেছে নগর পুলিশ। ইজতেমার মাঠসহ পুরো এলাকাজুড়ে নিরাপত্তার দায়িত্বে থাকবে প্রায় এক হাজারেরও বেশি পুলিশ। সেই সঙ্গে নিরাপত্তা দায়িত্ব পালন করবে র‌্যাবের সদস্যরা।\nইজতেমার স্কেচ ম্যাপ অনুসারে বিভিন্ন ধাপে নিরাপত্তার দায়িত্ব পালন করবে পুলিশ ও র‌্যাব। এজন্য কয়েকবার ইজতেমার মাঠও পরিদর্শন করেছেন পুলিশ ও র‌্যাবের ঊর্ধ্বতন কর্মকর্তারা।\nপুলিশ সূত্রে জানা যায়, ইজতেমার মাঠসহ আশপাশ এলাকায় গোয়েন্দা নজরদারিও বৃদ্ধি করা হয়েছে। আর পুলিশের সার্বিক কার্যক্রম তদারকি করবেন পুলিশের ঊর্ধ্বতন কর্মকর্তারা। ইজতেমার মাঠসহ গুরুত্বপূর্ণ স্থানে দেড়শতাধিক সিসি ক্যামেরা স্থাপন করা হয়েছে। পুলিশের দুটি ওয়াচ টাওয়ার ও দুটি কন্ট্রোল রুমও স্থাপন করা হয়েছে তদারকি করার জন্য। এছাড়াও মাঠে ও মাঠের বাইরে নিরাপত্তার দায়িত্বে থাকবে গোয়েন্দা ও সাদা পোশাকধারী বিপুলসংখ্যক পুলিশ। দক্ষিণ সুরমাসহ সুনামগঞ্জ বাইপাস, তেলিবাজার বাইপাস পয়েন্ট, লামাহাজরাই, চন্ডিপুল পয়েন্ট ও হুমায়ুন রশিদ চত্বরসহ নগরের গুরুত্বপূর্ণ পয়েন্টগুলোতেও বসবে পুলিশের চেকপোস্ট। বিভিন্ন যানবাহন ও সন্দেহজনক ব্যক্তিদের করা হবে তল্লাশি।\nসিলেট মহানগর পুলিশের উপকমিশনার (গণমাধ্যম) জেদান আল মুসা জানান, ইজতেমার মাঠসহ আশপাশ এলাকায় প্রায় ১ হাজারেরও বেশি পুলিশ দায়িত্ব পালন করবে। ইজতেমায় তিন স্তরের নিরাপত্তা দেওয়া হবে। ২৪ ঘণ্টা নিরাপত্তা দেয়ার জন্য পোশাকি পুলিশসহ আইনশৃঙ্খলারক্ষাকারী বাহিনীকে দু’টি ভাগে ভাগ করা হয়েছে।\nর‌্যাব সূত্র জানায়, র‌্যাব-৯ এর পক্ষ থেকে ইজতেমার মাঠসহ আশপাশ এলাকায় নিরাপত্তা ব্যবস্থা গ্রহণ করা হয়েছে। মোটরসাইকেল ও গাড়ি দিয়ে র‌্যাবের ২৪ ঘণ্টা মনিটিরং থাকবে। ইতোমধ্যে ইজতেমা মাঠের পাশেই স্থাপন করা হয়েছে র‌্যাবের কন্ট্রোল রুম ।\nআগেরঃ সিলেটের তিন জেলা আ.লীগের দখলে || সুনামগঞ্জে বিদ্রোহীর বিজয়মুকুট\nপরেরঃ বালাগঞ্জের ইউএনও, উপজেলা চেয়ারম্যান ও আ.লীগ নেতার বিরুদ্ধে ম্যাজিস্ট্রেটের মামলা


মৃত্যুদণ্ডই হতে পারে ধর্ষণ থেকে রক্ষাকবচ!\nমিনার কবির 13 Jan 2019 , 5:25 PM বাংলাদেশ\nমানুষ এক সময় বনে-জঙ্গলে বাস করতো, সভ্যতার আলো তখনও সমাজে পড়েনি। কালের বিবর্তনে তারা আজ সভ্যতার যুগে। বিজ্ঞানের অভাবনীয় কল্যাণে মানুষ প্রতিনিয়তই সভ্যতার নিত্য নতুন অনুসঙ্গের সাথে যুক্ত হচ্ছে। এইতো কিছুদিন আগে আমরা ৫৭তম দেশ হিসেবে স্যাটেলাইটের জগতে পা রাখলাম।কিন্তু প্রশ্ন হচ্ছে কতটা সভ্য হতে পেরেছি আমরা?\nদেশ এগিয়ে চলেছে দুর্বার গতিতে। সামাজিক, রাজনৈতিক, অর্থনৈতিক ক্ষেত্রে লেগেছে উন্নয়নের ছোঁয়া। যেহারে অবকাঠামোগত কিংবা প্রযুক্তির উন্নয়ন ঘটছে মানবিক উন্নয়ন সেহারে ঘটছে কিনা?\nএকটু সজাগ দৃষ্টিপাতে সচেতন সমাজ খুব সহজেই অবলোকন করে থাকবেন প্রতিনিয়তই আমাদের সমাজে এমন কোন না কোন অমানবিক ঘটনা ঘটছেই। যা বিবেককে নাড়া দেয়। শিহরিত করে ঔচিত্যবোধ সম্পন্ন মানুষকে।একাদশ জাতীয় সংসদ নির্বাচনের দিন মধ্যরাতে নোয়াখালীর সুবর্ণচরে চার সন্তানের জননীকে ধর্ষণ করা হয়েছে। বিরোধীদলে ভোট দেয়ায় কিংবা পূর্ব শত্রুতার কারণ যাই হোক না কেন মূখ্য বিষয় হলো স্বাধীনতার ৪৮ বছর পেরিয়ে গেলেও আজও মুক্তি মেলেনি মানবতার!\nমানুষ আর পশুর মধ্যে মূল যে পার্থক্য কি জানেন? ঔচিত্যবোধ। কোনটা ঠিক আর কোন টা নয় এটা যে বুঝতে পারে সে মানুষ আর যে বুঝতে পারে না সে হলো পশু। আমরা অনেক সময় বন্ধু-বান্ধব কিংবা কাছের কাউকে ‘অমানুষ’ বলে থাকি। আসলে সত্যিই কি সে মানুষ নয়? অবশ্যই মানুষ তবে জন্ম সূত্রে। আর অমানুষ বলে যে আখ্যা দেয়া হয়েছে তা তার অনৌচিত্য কর্মের ফসল।\nআমাদের চারপাশে এমন মানুষরূপী বহু অমানুষ রয়েছে। এটা অস্বাভাবিক নয় তবে এর মাত্রা বেড়ে যাওয়াটা উদ্বেগের। এইতো গত ৭ জানুয়ারী রাজধানীর ডেমরায় লিপস্টিক দেয়ার কথা বলে ২ শিশুকে ডেকে নিয়ে ধর্ষণের চেষ্টায় ব্যর্থ হয়ে দুজনকেই হত্যা করা হয়েছে নির্মমভাবে। আশ্চর্যের বিষয় তাদের দুজনেরই বয়স পাঁচের নিচে। মানুষ কতটা নিচু হলে এহেন কাজ করতে পারে আমার জানা নেই। মানবিকতা-মনুষ্যত্ববোধ শব্দগুলোই যেন আজ হারিয়ে যেতে বসেছে।\n২০১৮ সালে জাতিসংঘ মানব উন্নয়ন সূচকে আমাদের অবস্থান ১৮৯ দেশের মধ্যে ১৩৬তম। যা ২০১৭ সালের তুলনায় ৩ ধাপ এগিয়েছে। অথচ এখনও আশঙ্কাজনক হারে বাড়ছে শিশু ধর্ষণ। পরিসংখ্যানে যেখা যায়, সারাদেশে ২০১৬ সালে ৪৪৬ জন, ২০১৭ সালে ৫৯৩ জন আর ২০১৮ সালের প্রথম তিন মাসেই ১৭৬ জন শিশু ধর্ষণের শিকার হয়েছেন। ২০১৮ সালের পরিসংখ্যান মোতাবেক গড়ে প্রতিদিন দুজন শিশু ধর্ষণের শিকার হচ্ছে। প্রতিবেদন বিএসএএফএর। ধর্ষণের সর্বশেষ চিত্র যদি বলি, ২০১৯ সালের প্রথম ১২ দিনেই ইতোমধ্যে বিভিন্ন বয়সের অন্তত ১০ জন ধর্ষনের শিকার হয়েছেন। বিচারের দীর্ঘ সূত্রিতা, পলিটিক্যাল পাওয়ার প্রাকটিসসহ নানা কারণে যোগ্য যোগ্য শাস্তি বিধান সম্ভব না হওয়ায় এমন ন্যাক্কারজনক ঘটনার পুনরাবৃত্তি ঘটছে। যা নারী অগ্রযাত্রার পথকে মারাত্মকভাবে ব্যাহত করছে।সুতরাং উন্নয়নের ধারা অব্যাহত রাখতে ধর্ষণের সর্বোচ্চ শাস্তি হিসেবে মৃত্যুদন্ড রেখে আইন হতে পারে এমন পৈশাচিক ঘটনার একমাত্র রক্ষাকবচ।\nশিক্ষার্থী, সাংবাদিকতা বিভাগ\nনুসরাত হত্যা মামলার দ্বিতীয় নম্বর আসামি নূর উদ্দিন গ্রেফতার\nসন্দেশ২৪ ডেস্ক 12 Apr 2019 , 12:51 PM\nচিত্রনায়ক সোহেল রানার মনোনয়ন বৈধ ঘোষণা\nশুভ্র সরকার 07 Dec 2018 , 4:52 PM\nড. কামালকে প্রকাশ্যে ক্ষমা চাইতে হবে পুলিশের কাছে\nশুভ্র সরকার 27 Dec 2018 , 2:54 PM\nডেঙ্গু প্রতিরোধে ব্যর্থ হয়েছেন দুই মেয়র : নাসিম\nসন্দেশ২৪ ডেস্ক 30 Jul 2019 , 9:07 PM\nআল আমিন 08 Apr 2019 , 5:07 PM\nঢাকা আন্তর্জাতিক বাণিজ্য মেলায় থাকছে গ্রীণজোন\nমিনার কবির 07 Jan 2019 , 1:33 PM\nশুভ্র সরকার 13 Mar 2020 , 12:24 PM\nসন্দেশ২৪ ডেস্ক 10 Sep 2019 , 6:19 PM\nসিঁড়িতেই ক্লাস নিলেন ঢাকা বিশ্ববিদ্যালয়ের শিক্ষক ড. রুশাদ ফরিদী\nসন্দেশ২৪ ডেস্ক 01 Dec 2019 , 4:09 PM


চোখ রাঙাচ্ছে করোনা! সিবিএসই পর এবার আইসিএসই-র দশম শ্রেণির বোর্ডের পরীক্ষা বাতিল | Bongnews24X7.Com | Latest Bengali News - বাংলা খবর - Bangla News\nপ্রথম পাতা করোনা - Covid-19 - কোভিড-১৯ চোখ রাঙাচ্ছে করোনা! সিবিএসই পর এবার আইসিএসই-র দশম শ্রেণির বোর্ডের পরীক্ষা বাতিল\nচোখ রাঙাচ্ছে করোনা! সিবিএসই পর এবার আইসিএসই-র দশম শ্রেণির বোর্ডের পরীক্ষা বাতিল\n20 April, 2021, 11:13 AM\nবংনিউজ২৪x৭ ডিজিটাল ডেস্কঃ দেশজুড়ে বাড়ছে করোনার সংক্রমণ। আগেই বাতিল করা হয়েছে সিবিএসই-র দশম শ্রেণির বোর্ডের পরীক্ষা। পাশাপাশি স্থগিত করা হয়েছে দ্বাদশ শ্রেণির পরীক্ষাও। এবার করোনার কোপ পড়ল আইসিএসই বোর্ডের পরীক্ষাতেও। পাশাপাশি বোর্ডের দ্বাদশ শ্রেণির পরীক্ষা হবে অফলাইনে। তবে, পরীক্ষার সময়সূচি পরে জানানো হবে। তাছাড়া দ্বাদশ শ্রেণির পরীক্ষা আদৌ হবে কিনা, সে বিষয়ে সিদ্ধান্ত নেওয়া হবে জুন মাসের প্রথম সপ্তাহে। এমনটাই জানা গিয়েছে।\nগত বছর করোনার প্রকোপে একাধিক পরীক্ষা বাতিল করা হয়েছিল। মূল্যায়নের ধরনে পরিবর্তন করা হয়েছিল। তবে, চলতি বছরের শুরু থেকে দেশে করোনা পরিস্থিতির পরিবর্তন ঘটতে থাকে। করোনাবিধি মেনে, আংশিকভাবে স্কুল শুরু হয়। কিন্তু ফের মার্চের শুরু থেকে মারণ করোনা ভয়াবহ রূপ ধারণ করে। আর এর জেরেই স্কুল বন্ধ করে দেওয়ার পাশাপাশি পরীক্ষাও বাতিল এবং পিছিয়ে দেওয়া সিদ্ধান্ত নেওয়া হচ্ছে। তাই সিবিএসই-এর পথই অনুসরণ করল আইসিএসই-ও।\nউল্লেখ্য, কিছুদিন আগেই আইসিএসই কাউন্সিল থেকে জানানো হয়েছিল, কোভিড পরিস্থিতির জন্য দশম এবং দ্বাদশ শ্রেণির পরীক্ষা পিছিয়ে দেওয়া হচ্ছে। এর কয়েকদিনের মধ্যেই তাদের সেই সিদ্ধান্ত বদল করল। নতুন করে জারি করা নির্দেশিকায় বলা হয়েছে, দেশে করোনা পরিস্থিতি ভয়ঙ্কর রূপ নিয়েছে। সেই দিকে নজর রেখেই দশম শ্রেণির পরীক্ষা বাতিল করা হল।\nঅন্যদিকে এও জানা গিয়েছে যে, ইতিমধ্যেই স্কুলগুলিতে একাদশ শ্রেণির ভর্তির প্রক্রিয়া শুরুরও নির্দেশ দিয়েছে বোর্ড। তাদের তরফে আরও জানানো হয়েছে, কোভিড পরিস্থিতির দিকে নজর রাখা হচ্ছে। এমন অবস্থায় দ্বাদশ শ্রেণির পরীক্ষা হবে কিনা সে বিষয় সিদ্ধান্ত নেওয়া হবে জুন মাসের প্রথম সপ্তাহে।\nপ্রসঙ্গত উল্লেখ্য, করোনা পরিস্থিতি বিবেচনা করেই, গতকালই বাংলায় সব স্কুল বন্ধ করে দেওয়ার কথা ঘোষণা করেছে রাজ্যে শিক্ষা দফতর। একইভাবে গুজরাট, পঞ্জাব, ওড়িশা তাদের স্কুলগুলির ফাইনাল পরীক্ষা বন্ধ করে দেওয়ার কথা ঘোষণা করছে। স্কুল ও কলেজ বন্ধের কথা ঘোষণা করেছে হরিয়ানা, জম্মু-কাশ্মীর, ওড়িশা, উত্তরপ্রদেশ, বিহার, রাজস্থানের মতো রাজ্যও। তবে, এই পরিস্থিতিতে এ রাজ্যে মাধ্যমিক এবং উচ্চমাধ্যমিক পরীক্ষা হয় কিনা, তা নিয়েও সংশয় তৈরি হয়েছে।\nঅন্যদিকে, জানা গিয়েছে যে, স্কুল, কলেজ ছাড়াও দেশের বেশিরভাগ রাজ্য তাদের বিশ্ববিদ্যালয়গুলির পরীক্ষাও স্থগিত করে দিয়েছে। মহারাষ্ট্র ইউনিভার্সিটি অব হেলথ সায়েন্স তাদের পরীক্ষা স্থগিত করেছে। উত্তরপ্রদেশে আগামী ১৫ মে পর্যন্ত বিশ্ববিদ্যালয়ের পরীক্ষা স্থগিত করে দেওয়া হয়েছে। কেরল ও রাজস্থানেও সব বিশ্ববিদ্যালয়ের পরীক্ষা স্থগিত করে দেওয়া হয়েছে।\nএদিকে, রবিবার জেইই মেইন (JEE Main) স্থগিত করার কথা ঘোষণা করেছে ন্যাশনাল টেস্টিং এজেন্সি। এবছর এপ্রিলের জেইই মেইন পরীক্ষার সূচি পরে ঘোষণা করা হবে।\nবাতিল দশমের আইসিএসই বোর্ডের পরীক্ষা


প্রধানমন্ত্রীর দীর্ঘায়ু কামনায় কেন্দ্রীয় আওয়ামী লীগের বিশেষ দোয়া\nMonday, 28th September , 2020, 07:19 pm,BDST\nলাস্টনিউজবিডি, ২৮ সেপ্টেম্বর: বাংলাদেশ কেন্দ্রীয় আওয়ামী লীগ প্রধানমন্ত্রী শেখ হাসিনার ৭৪ তম জন্মাদিন উপলক্ষে দীর্ঘায়ু কামনায় বিশেষ দোয়ার ব্যবস্থা করেছেন।\nআজ সোমবার(২৮ সেপ্টেম্বর) বিকালে ২৩ বঙ্গবন্ধু এভিনিউয়ে দলীয় কার্যালয়ে এই দোয়ার আয়োজন করা হয়।\nএসময় লিখিত বক্তব্যে আওয়ামী লীগ সাধারণ সম্পাদক ওবায়দুল কাদের বলেন, বাংলার দুঃখী মানুষের মুখে হাসি ফোটানোর জন্য মুজিব কন্যা শেখ হাসিনা ফিরে এসেছিলেন বলেই বাংলাদেশ আজ ঘুরে দাঁড়িয়েছে বঙ্গবন্ধুর স্বপ্নের সোনার বাংলা গড়তে। যে দেশ এনে দিয়েছিলেন বঙ্গবন্ধু, সে দেশ সাজিয়ে তুলছেন তাঁর কন্যা শেখ হাসিনা।\nবঙ্গবন্ধু এদেশের ভৌগোলিক মুক্তির রোল মডেল আর তাঁর কন্যা এদেশের অর্থনৈতিক মুক্তির রোল মডেল। উন্নয়ন সমৃদ্ধিতে আজ বাংলাদেশ বিশ্বের বিস্ময়। শেখ হাসিনা আজ দেশের সীমানা ছাড়িয়ে বিশ্বনেতাদের কাতারে, মর্যাদার আসনে। বৈশ্বিক সংকট মোকাবিলায় তাঁর দক্ষতা এবং দূরদর্শিতার প্রসংশা করে যাচ্ছে বিশ্ব সম্প্রদায়। সীমান্ত খুলে দিয়ে রোহিঙ্গাদের আশ্রয় দিয়ে মানবিক নেতৃত্বের এক অনন্য নজির স্থাপন করেছেন শেখ হাসিনা।\nস্বীকৃতি পেয়েছেন মাদার অব হিউম্যানিটির। তিনি দক্ষতার সাথে এগিয়ে চলেছেন রাজনীতির সর্পিল আর কণ্টকময় পথ মাড়িয়ে। শেখ হাসিনা আছেন বলেই ৭৫ এর খুনিদের বিচার হয়েছে, যুদ্ধাপরাধীদের বিচার হয়েছে। এতে জাতি আজ কলংকমুক্ত হয়েছে। শেখ হাসিনা নিছক কোন সরকার প্রধান নন, তিনি একজন সফল রাষ্ট্রনায়ক, যার ভাবনায় পরবর্তী নির্বাচন নয়, তাঁর ভাবনার আকাশ জুড়ে পরবর্তী প্রজন্ম- তাই গ্রহণ করেছেন শতবছরের বদ্বীপ পরিকল্পনা। এদেশের রাজনীতিতে সততা আর স্বচ্ছতার অনুপম উদাহরণ বঙ্গবন্ধু পরিবার।\nসরকার প্রধান হয়েও অতিসাধারণ জীবনযাপন তাকে করে তুলেছে অসাধারণ একজন। আজকের এই দিনে আপনাকে জানাই সশ্রদ্ধ সালাম এবং জন্মদিনের শুভেচ্ছা। এদেশের কোটি মানুষ এবং আওয়ামী লীগ ও সহযোগী সংগঠনের অগণিত নেতাকর্মী আপনার সুস্বাস্থ্য এবং দীর্ঘায়ু কামনা করছে। আপনিই এদেশের এগিয়ে যাওয়ার অফুরন্ত প্রেরণা, সাহসের বর্ণিল ঠিকানা।\nবিশেষ এই দোয়ায় অংশ নেন আওয়ামী লীগের সাধারণ সম্পাদক সড়ক পরিবহন ও সেতুমন্ত্রী ওবায়দুল কাদের, প্রেসিডিয়াম সদস্য বেগম মতিয়া চৌধুরী, ড. আবদুর রাজ্জাক, আবদুল মতিন খসরু, শাজাহান খান, জাহাঙ্গীর কবির নানক ও আবদুর রহমান যুগ্ম-সাধারণ সম্পাদক মাহবুব উল আলম হানিফ, ড. হাছান মাহমুদ, সাংগঠনিক সম্পাদক আহমদ হোসেন, বিএম মোজাম্মেল হক, মির্জা আজম, এসএম কামাল হোসেন, প্রচার ও প্রকাশনা সম্পাদক ড. আব্দুস সোবহান গোলাপ, ত্রাণ ও সমাজকল্যাণ সম্পাদক সুজিত রায় নন্দী, দফতর সম্পাদক ব্যারিস্টার বিপ্লব বড়ুয়া, যুব ক্রীড়া সম্পাদক হারুনুর রশিদ, তথ্য ও গবেষণা সম্পাদক ড. সেলিম মাহমুদ, মহিলা বিষয়ক সম্পাদক মেহের আফরোজ চুমকি, শিক্ষা ও মানব সম্পদ সম্পাদক শামসুর নাহার চাপা, স্বাস্থ্য সম্পাদক ডা. রোকেয়া সুলতানা, উপদপ্তর সম্পাদক সায়েম খান, সদস্য ডা. মোস্তফা জালাল মহিউদ্দিন, অ্যাডভোকেট এবিএম রিয়াজুল কবির কাওছার, আনোয়ার হোসেন, আনিসুর রহমান, সাহাবুদ্দিন ফরাজি, ইকবাল হোসেন অপু প্রমুখ।


২১ টি সন্তান! রেকর্ড গড়লেন এই দম্পতি ২১ টি সন্তান! রেকর্ড গড়লেন এই দম্পতি – MatribhumirKhobor\nমুরাদনগরে নবজাগরন সংগঠনের উদ‍্যোগে শীতবস্ত্র বিতরণ ও আলোচনা সভা। চাঁদপুরের মোহনপুর পর্যটন লিমিটেড উদ্বোধন উপলক্ষ্যে প্রেস ব্রিফিং গজারিয়ায় বজ্রপাত ও ফায়ার সেফটি বিষয় সচেতনতা মূলক প্রশিক্ষন ২০২১ অনুষ্ঠিত । আটোয়ারীতে কৃষক সমবায় সমিতির উদ্যোগে শীতবস্ত্র বিতরণ ফরিদগঞ্জে বড়ালী প্রিঃ ক্রিকেট লীগের উদ্বোধন-সৌজন্যে সি.আই.পি জালাল আহমেদ\n২১ টি সন্তান! রেকর্ড গড়লেন এই দম্পতি\nআন্তর্জাতিক ডেস্ক : অদ্ভুত এক ব্যাপারে রেকর্ড করেছেন ব্রিটিশ দম্পতি সু এবং নোয়েল রেডফোর্ড। ব্রিটেনের সব থেকে বড় পরিবার হিসেবে এখন গণ্য হচ্ছে রেডফোর্ড পরিবার। তার কারণ, ২১ টি সন্তানের জন্ম দিয়েছেন এই দম্পতি। সু এবং নোয়েলের এই কীর্তি ঝড় তুলেছে সোশ্যাল মিডিয়ায়।\nআগামী শুক্রবার থেকে তীব্র শৈত্যপ্রবাহের আশঙ্কা:আবহাওয়া অধিদপ্তর।\nমুরাদনগরে নবজাগরন সংগঠনের উদ‍্যোগে শীতবস্ত্র বিতরণ ও আলোচনা সভা।\nগজারিয়ায় বজ্রপাত ও ফায়ার সেফটি বিষয় সচেতনতা মূলক প্রশিক্ষন ২০২১ অনুষ্ঠিত ।


উ. কোরিয়ার ওপর বাইডেনের নিষেধাজ্ঞা – প্রিয়দেশ\nউ. কোরিয়ার ওপর বাইডেনের নিষেধাজ্ঞা > আন্তর্জাতিক > উ. কোরিয়ার ওপর বাইডেনের নিষেধাজ্ঞা\nএকের পর এক ক্ষেপণাস্ত্র পরীক্ষার মধ্যেই এবার উত্তর কোরিয়ার বিরুদ্ধে নিষেধাজ্ঞা আরোপ করেছেন যুক্তরাষ্ট্রের প্রেসিডেন্ট জো বাইডেন। পিয়ংইয়ংয়ের সর্বশেষ ব্যালিস্টিক ক্ষেপণাস্ত্র পরীক্ষার প্রথম প্রতিক্রিয়ায় বুধবার উত্তর কোরিয়ার পাঁচ কর্মকর্তার ওপর এই নিষেধাজ্ঞা আরোপ করা হয়।\nআজ বৃহস্পতিবার (১৩ জানুয়ারি) এক প্রতিবেদনে এই তথ্য জানিয়েছে বার্তাসংস্থা রয়টার্স।


প্রাথমিক শিক্ষকদের আন্ত-উপজেলা অনলাইন বদলি চালু হচ্ছে এ মাসেই - Pachgachi UDC\nHome / সরকারী প্রাথমিক বিদ্যালয় / প্রাথমিক শিক্ষকদের আন্ত-উপজেলা অনলাইন বদলি চালু হচ্ছে এ মাসেই\nপ্রাথমিক শিক্ষকদের আন্ত-উপজেলা অনলাইন বদলি চালু হচ্ছে এ মাসেই\nRazu Mondal June 02, 2022 খবর, শিক্ষক বদলী, সরকারী প্রাথমিক বিদ্যালয়\nউপজেলার মধ্যে দেশের প্রাথমিক শিক্ষকদের অনলাইনে বদলি কার্যক্রম শুরু হচ্ছে চলতি মাসে। আগামী শুক্রবার (৩ জুন) তৃতীয় ধাপের সহকারী শিক্ষক নিয়োগ পরীক্ষার পর শিক্ষক বদলির পাইলটিং শুরু হবে। পাইলটিংয়ের পর অনলাইনে উপজেলা পর্যায়ে প্রাথমিক শিক্ষকদের বদলি শুরু হবে।\nজানতে চাইলে প্রাথমিক শিক্ষা অধিদফতরের মহাপরিচালক আলমগীর মুহম্মদ মনসুরুল আলম বলেন, উপজেলার মধ্যেই শিক্ষকদের বদলি চালু করা হবে এ মাসেই। আগামী ৩ জুন প্রাথমিকের সহকারী শিক্ষক নিয়োগের তৃতীয় ধাপের পরীক্ষা শেষ হলে পাইলটিং শুরু হবে। পাইলটিংয়ের পর চলতি মাসে উপজেলার মধ্যে শিক্ষকদের বদলি কার্যক্রম শুরু হবে।\nএ বিষয়ে বাংলাদেশ প্রাথমিক বিদ্যালয় সহকারী শিক্ষক সমিতির কেন্দ্রীয় সভাপতি মো. শামসুদ্দিন মাসুদ বলেন, বদলি চালু হচ্ছে—এতে আমরা খুব খুশি। একইসঙ্গে আশা করছি অনলাইনে দ্রুত সব ধরনের বদলি চালু হবে।\nজয়পুরহাট জেলার ক্ষেতলাল উপ‌জেলার হিন্দা সরকারি প্রাথ‌মিক বিদ্যাল‌য়ের সহকারী শিক্ষক মুহাম্মদ মাহবুবুর রহমান (চঞ্চল) বলেন, দুই বছর ধরে বদলি না হতে পারায় শিক্ষকরা হতাশা ও মনোকষ্ট নি‌য়ে পাঠদান কর‌ছেন। দীর্ঘ সময় ধরে শুনছি বদলি হবে হবে তবে এখনও চালু হয়নি। আশা ক‌রি কর্তৃপক্ষ দ্রুত বদলি চালু ক‌রে শিক্ষক‌দের হতাশা লাঘ‌ব করবে।\nপ্রাথমিক ও গণশিক্ষা মন্ত্রণালয় সূত্রে জানা গেছে, শিক্ষক বদলিতে অনিয়ম-দুর্নীতি বন্ধে ২০২০ সাল থেকে অনলাইনে প্রাথমিক শিক্ষক বদলির উদ্যোগ নেয় সরকার। কিন্তু প্রথমে সফটওয়ার প্রস্তুত না হওয়ায় এবং পরে করোনার কারণে তা পিছিয়ে পড়ে।\nতবে করোনার পর সফটওয়ার প্রস্তুত থাকলেও প্রাথমিক শিক্ষক বদলি কার্যক্রমের পাইলটিং শুরু করা হয়নি। প্রাথমিক ও গণশিক্ষা প্রতিমন্ত্রী মো. জাকির হোসেন কয়েক দফা দেশব্যাপী প্রাথমিক শিক্ষক বদলি কার্যক্রম চালু করতে পাইলটিং শুরুর কথা জানিয়েছিলেন। কিন্তু গত এক বছরেও তা শুরু হয়নি।\n২০২১ সাল থেকে অনলাইনে প্রাথমিক শিক্ষক বদলি শুরু করতে ওই বছর ২৪ নভেম্বর শিক্ষকদের আন্ত-বদলিসহ শিক্ষা প্রতিষ্ঠানের সব ধরনের তথ্য চায় প্রাথমিক শিক্ষা অধিদফতর। বদলি কার্যক্রম নিশ্চিত করতে ই-প্রাইমারি সিস্টেমে সব সরকারি প্রাথমিক বিদ্যালয়ের তথ্য ওই বছর ৩০ নভেম্বরের মধ্যে হালনাগাদ করার নির্দেশ দেওয়া হয়। অভ্যন্তরীণ ই-সেবা মডিউলের ই-প্রাইমারি সিস্টেম সফটওয়ারের মাধ্যমে সকল পুরাতন সরকারি ও সদ্য জাতীয়করণ করা এবং পরীক্ষণ বিদ্যালয়ের যাবতীয় তথ্য ও শিক্ষকদের ব্যক্তিগত সকল তথ্য সঠিকভাবে হালনাগাদ করা হয়।\n[খবর: বাংলা ট্রিবিউন]\nপ্রাথমিক শিক্ষকদের আন্ত-উপজেলা অনলাইন বদলি চালু হচ্ছে এ মাসেই Reviewed by Razu Mondal on June 02, 2022 Rating: 5


খেলাপি ঋণ আদায়ে সন্তুষ্ট নয় কেন্দ্রীয় ব্যাংক - BD Peoples Voice\nপ্রকাশের সময়: মে ১৩, ২০১৯, ৯:৩১ পূর্বাহ্ণ\nরোববার (১২ মে) বাংলাদেশ ব্যাংকের সঙ্গে রাষ্ট্রায়ত্ত চার ব্যাংকের বৈঠক হয়। গভর্নর ফজলে কবিরের সভাপতিত্বে বৈঠকে রাষ্ট্রায়ত্ত চার ব্যাংকের প্রধান নির্বাহী উপস্থিত ছিলেন। এছাড়াও বাংলাদেশ ব্যাংকের ডেপুটি গভর্নর এসএম মনিরুজ্জামান, নির্বাহী পরিচালক মো. মাসুম কামাল ভূঁইয়া, কাজী ছাইদুর রহমান ও মো. রবিউল হাসান প্রমুখ বৈঠকে উপস্থিত ছিলেন।\nব্যাংকগুলোর তথ্য বলছে, ২০১৮ সালে আমানতের প্রবৃদ্ধি সবচেয়ে বেশি ২৩ শতাংশ ছিল রূপালী ব্যাংকের। এছাড়া অগ্রণীর ১৭ দশমিক ৪২ শতাংশ, সোনালীর ৪ দশমিক ৮১ শতাংশ ও জনতার ৪ দশমিক ০২ শতাংশ আমানতের প্রবদ্ধি হয়। অন্যদিকে, গতবছর সর্বোচ্চ ১৯ দশমিক ৯১ শতাংশ ঋণের প্রবৃদ্দি হয় অগ্রণী ব্যাংকের। এছাড়া জনতার ১৫ দশমিক ৬২ শতাংশ, রূপালীর ১৫ দশমিক ৪৮ শতাংশ ও সোনালীর ১০ দশমিক ৭৮ শতাংশ ঋণ প্রবৃদ্ধি হয়েছে।\nঅন্যদিকে, ২০১৮ সালে সোনালী ও রূপালী ব্যাংক নিট মুনাফা অর্জনে সক্ষম হলেও লোকসানে ছিল জনতা ও অগ্রণী। তবে গতবছর লোকসানি শাখা কমে এসেছে সব ব্যাংকেরই। ২০১৭ সালের ডিসেম্বর শেষে রূপালীর লোকসানি শাখার সংখ্যা ছিল ৩৩টি। ২০১৮ সালের ডিসেম্বর শেষে তা কমে দাঁড়িয়েছে মাত্র ৮টি। ২০১৭ সালে সোনালী ব্যাংকের লোকসানি শাখা ১৮১টি থাকলেও ২০১৮ সালের ডিসেম্বর শেষে নেমে এসেছে ৯৩টিতে। অগ্রণী ব্যাংকের ২০১৭ সালে ছিল ৪৩টি, তা ২০১৮ সালে দাঁড়িয়েছে ২১টি। ২০১৭ সালের ডিসেম্বর শেষে জনতা ব্যাংকের শাখা ৫৭টি থাকলেও এক বছরের ব্যবধানে ২০১৮ সালে মাত্র ১টি কমে দাঁড়িয়েছে ৫৬টিতে।\nPrevious: ঢাকায় আটক রোহিঙ্গা কিশোরীদের ক্যাম্পে হস্তান্তর\nNext: পাবনায় কোটি টাকার কোকেনসহ দুইজন আটক


পদত্যাগপত্রেও ‘বড় ভুল’ মুরাদের – বর্ণমালা টেলিভিশন\n৪:৫৪ অপরাহ্ণ 153 ভিউ\nআপডেটঃ ৭ ডিসেম্বর, ২০২১ | ৪:৫৪ 153 ভিউ\nব্যক্তিগত কারণ দেখিয়ে মন্ত্রিসভা থেকে পদত্যাগের আবেদন করেছেন তথ্য প্রতিমন্ত্রী ডা. মুরাদ হাসান। তবে এ পদত্যাগপত্রেও ভুল করেছেন বিতর্কিত এ প্রতিমন্ত্রী। মঙ্গলবার দুপুরে সাড়ে ১২টায় পদত্যাগপত্রে স্বাক্ষর করে তথ্য ও সম্প্রচার মন্ত্রণালয়ে পাঠান প্রতিমন্ত্রী মুরাদ। যদিও তিনি নিজে সচিবালয়ে আসেননি। মুরাদ হাসান ২০১৯ সালের ১৯ মে তথ্য মন্ত্রণালয়ে যোগদান করলেও পদত্যাগপত্রে উল্লেখ করেছেন ১৯ মে ২০২১! এ বিষয়টি সংশোধন করে আবার পদত্যাগপত্র লেখা হচ্ছে বলে সচিবালয় সূত্রে জানা গেছে। প্রতিমন্ত্রীর পদ থেকে অব্যাহতি চেয়ে মুরাদ হাসান লেখেন, মাননীয় প্রধানমন্ত্রী, স্ব-শ্রদ্ধেয় সালাম নেবেন। মন্ত্রিপরিষদ বিভাগের গত ১৯ মে ২০২১ তারিখের স্মারকমূলে আমাকে তথ্য ও সম্প্রচার মন্ত্রণালয়ের প্রতিমন্ত্রী হিসেবে দায়িত্ব দেওয়া হয়। আমি আজ ৭ ডিসেম্বর ২০২১ সাল থেকে ব্যক্তিগত কারণে স্বেচ্ছায় প্রতিমন্ত্রীর দায়িত্ব থেকে পদত্যাগ করতে ইচ্ছুক। এমতাবস্থায়, আপনার নিকট বিনিত নিবেদন, আমাকে অদ্য ৭ ডিসেম্বর ২০২১ তারিখ থেকে তথ্য ও সম্প্রচার মন্ত্রণালয়ের প্রতিমন্ত্রীর দায়িত্ব থেকে অব্যাহতি দেওয়ার লক্ষ্যে পদত্যাগপত্র গ্রহণে আপনার একান্ত মর্জি কামনা করছি। ২০১৯ সালের মে মাসে স্বাস্থ্য প্রতিমন্ত্রীর দায়িত্ব থেকে সরিয়ে মুরাদ হাসানকে তথ্য প্রতিমন্ত্রীর দায়িত্ব দেওয়া হয়েছিল। মুরাদ হাসান জামালপুর-৪ (সরিষাবাড়ী উপজেলা) আসনের সংসদ সদস্য। তার বাবা প্রয়াত মতিউর রহমান তালুকদার জামালপুর জেলা আওয়ামী লীগের সভাপতি ছিলেন। বেশ কিছু দিন ধরে বিভিন্ন বিষয়ে বিতর্কিত বক্তব্য এবং কর্মকাণ্ডের কারণে মুরাদ সংবাদের শিরোনাম হয়েছেন। সম্প্রতি সামাজিক যোগাযোগমাধ্যমে প্রতিমন্ত্রীর কিছু অডিও-ভিডিও ছড়িয়ে পড়ায় দেশজুড়ে নিন্দা ও সমালোচনার ঝড় বইছে। এতে বিব্রতকর অবস্থায় পড়ে ক্ষমতাসীন আওয়ামী লীগ ও সরকার। বিষয়টি নিয়ে প্রকাশ্যে কিছু বলতে না পারলেও সারা দেশে দলের নেতাকর্মীরা তার ওপর বিরক্ত এবং ক্ষুব্ধ। এ ঘটনায় বিএনপিসহ বিভিন্ন নারী সংগঠনও তীব্র প্রতিবাদ জানিয়েছে। পেশায় চিকিৎসক জামালপুর-৪ আসনের সংসদ সদস্য ডা. মুরাদ হাসান আওয়ামী লীগপন্থি চিকিৎসকদের সংগঠন স্বাধীনতা চিকিৎসক পরিষদ (স্বাচিপ) ও একাত্তরের ঘাতক-দালাল নির্মূল কমিটির কেন্দ্রীয় সদস্য। একাদশ জাতীয় সংসদ নির্বাচনের পর গঠিত সরকারে প্রথমে মুরাদ হাসানকে স্বাস্থ্য ও পরিবারকল্যাণ মন্ত্রণালয়ে। প্রতিমন্ত্রীর দায়িত্ব দেওয়া হয়। পরে ২০১৯ সালের মে মাসে স্বাস্থ্য থেকে তাকে তথ্য ও সম্প্রচার মন্ত্রণালয়ে প্রতিমন্ত্রীর দায়িত্ব দেওয়া হয়।


WB election 2021 News: যশের বিজেপি যোগদানের দিনে কী লিখলেন নুসরত? – সত্যান্বেষী\nWB election 2021 News: যশের বিজেপি যোগদানের দিনে কী লিখলেন নুসরত?\nকলকাতা: তাঁদের সম্পর্কের গুঞ্জন নিয়ে সরগরম হয়েছে টলিপাড়া। সোশ্যাল মিডিয়া থেকে শুরু করে সিনেমার প্রিমিয়ায়, তাঁদের পাশাপাশি উপস্থিতি নেটিজেনদের কাছে হট কেক। নুসরত জাহান ও যশ দাশগুপ্ত। ব্যক্তিগত সেই সম্পর্কের জল্পনা মিটতে না মিটতেই এবার তাতে রঙ লাগল রাজনীতির! অভিনেত্রীর হওয়ার পাশাপাশি নুসরতের রাজনৈতিক পরিচয় ছিল আগেই। তিনি তৃণমূলের সাংসদ। আর আজ গেরুয়া শিবিরে যোগদান করলেন যশ দাশগুপ্ত।\nঘনিষ্ঠ বন্ধু বিজেপিতে, কিন্তু পরিবর্তন দেখা গেল না নুসরতের ব্যবহারে। সবসময়ই বিজেপি শিবিরের তীব্র বিরোধিতা করে এসেছেন তিনি। আজও নিজের অবস্থান থেকে একটুও নড়লেন না নায়িকা। দিলীপ ঘোষের মন্তব্য়ের তীব্র নিন্দা করে ট্যুইট করলেন তিনি।\nবুধবার দুপুরে দিলীপ একটি টুইট করেন। সেখানে তিনি লেখেন, ‘তৃণমূলের লোকেরা বলেন, তাঁদের নেত্রী মহিলা বলে তাঁকে আক্রমণ করা হয়। কিন্তু আপনারাই বলুন, একজন মেয়ে হয়ে অপর মেয়ের চরিত্রের দিকে আঙুল তুলতে পারে কী করে? এই রাজ্যে ধর্ষণ হলে দিদিমণি ক্ষতিপূরণের জন্য মূল্য বেঁধে দিয়েছেন ২০ হাজার, ৪০ হাজার, ৫০ হাজার।’\nবিজেপির রাজ্য সভাপতির এই টুইটটি পোস্ট করে তাঁরই পুরনো একটি মন্তব্যের উল্লেখ করে নুসরত তীব্র ভর্ৎসনা করেন। লেখেন, ‘প্রতিবাদ করলে মহিলাদের এ ভাবেই চরিত্রহনন করা হয়’। মন্তব্যের শেষে নুসরত লেখেন, ‘আবারও লজ্জাজনক মন্তব্য।’\nআজ বিজেপির সাংবাদিক সম্মেলনের মঞ্চে হঠাৎ এসে উপস্থিত হন যশ দাশগুপ্ত। ততক্ষণে মঞ্চে এসে হাজির হয়েছেন পাপিয়া অধিকারী, সৌমিলি বিশ্বাস ও ত্রমিলা ভট্টাচার্য। কৈলাস বিজয়বর্গীয় ও মুকুল রায়ের উপস্থিতিতে আজ গেরুয়া শিবিরের পতাকা হাতে তুলে নেন তাঁরা।\nতবে আজকের সাংবাদিক বৈঠকের অন্যতম আকর্ষণ ছিলেন যশ দাশগুপ্ত। আজ গেরুয়া শিবিরে নাম লেখালেন তিনিও। বিজেপিতে যোগ দিয়েই যশের মুখে বদলের কথা। বললেন ‘সিস্টেমের মধ্যে থেকেই বদল করতে হবে।’ তিনি আরও বলেন, ‘আমি এখনও মমতা বন্দ্যোপাধ্যায়কে সম্মান করি। আমি এখনও নিজেকে ওনার ভাই বলি।’ নুসরতের সঙ্গে এবিষয়ে কথা হয়েছে কিনা সেটা নিয়েও মুখ খোলেন যশ। বলেন, ‘নুসরত আমার বন্ধু। আমাদের বন্ধুত্ব জীবিকার সূত্রে। আমাদের পেশা অভিনয়। নুসরত তাঁর মতাদর্শে তৃণমূলে রয়েছে আমি আমার মতাদর্শে বিজেপিতে। আমার আরেক বন্ধু মিমিও তৃণমূলে রয়েছেন। কিন্তু আমরা আবার একসঙ্গে কাজ করব। রাজনীতির রঙ এখানেই থাক। টলিউডে রাজনীতির রঙ না লাগানোই ভালো।’\nWB Election 2021 LIVE Updates: আজ দক্ষিণ ২৪ পরগনায় আলাদা জায়গায় সভা অমিত শাহ, মমতা বন্দ্যোপাধ্যায়ের


WhatsApp গ্রাহকদের চোখ বাঁচাতে নতুন ফিচার চালু! আজই আপডেট করুন - টোটকা ২৪x৭\nHome জীবনযাপন WhatsApp গ্রাহকদের চোখ বাঁচাতে নতুন ফিচার চালু! আজই আপডেট করুন\nWhatsApp গ্রাহকদের চোখ বাঁচাতে নতুন ফিচার চালু! আজই আপডেট করুন\nহোয়াটসঅ্যাপের ডার্ক মোড নিয়ে বেশ কিছুদিন ধরেই চলেছে গুজব। কখনো শোনা গেছে চালু হয়েছে আবার কাউকে বলতে শোনা গেছে চালু হয়নি। তবে হোয়াটসঅ্যাপ কর্তৃপক্ষ এবার জানিয়ে দিল যে তাদের ডার্ক মোড সত্যিই এবার চালু হয়েছে। এই ফিচারের মাধ্যমে WhatsApp ব্যাবহারকারীদের চোখের সমস্যা অনেকটাই কম হবে।আপাতত ফোনে এই থিম ব্যবহার করা সম্ভব হলেও ওয়েব হোয়াটসঅ্যাপের ক্ষেত্রে কবে এটি ব্যবহার করা যাবে সেই ব্যাপারে কিছু জানা যায়নি। আসুন জেনে নিই কিভাবে এটি পাওয়া যাবে\nআপাতত সবার ফোনে খুব তাড়াতাড়ি নতুন থিম আপডেটের কোনও অপশন না দেখালেও, চিন্তার কোনো কারণ নেই। ধীরে ধীরে এটি সবার কাছে পৌঁছাবে। যাদের অ্যান্ড্রয়েড ১০ অথবা অপারেটিং সিস্টেম ১৩ রয়েছে, তাদের জন্য ফোনের সিস্টেম সেটিংসেই পাওয়া যাবে এই অপশন।\nযেসব ব্যবহারকারী অ্যান্ড্রয়েড ৯ কিংবা অপারেটিং সিস্টেম ১২ ব্যবহার করেন, তাদের হোয়াটসঅ্যাপ সেটিংসেও এই নতুন থিম ইতিমধ্যেই উপলব্ধ হওয়ার কথা। ব্যবহারকারীদের হোয়াটসঅ্যাপের তরফে জানানো হয়েছে, তাদের ফোনের অ্যাপ স্টোরের দিকে লক্ষ্য রাখা। যদি সেখানে হোয়াটসঅ্যাপের কোনও আপডেট নোটিফিকেশন থাকে তাহলে তা আপডেট করে নিলেই এই সুবিধা পাওয়া যাবে।\nতবে একটি বিষয় মাথায় রাখতে হবে, বিশ্বজুড়ে হোয়াটসঅ্যাপ পরিষেবা ব্যবহার করেন এমন বহু মানুষ রয়েছে তাই একসঙ্গে সবার ফোনে এই সুবিধা পাওয়া সহজ নয়। যদি এখন আপনার ফোনে এটি না পান তাহলে আজ নাহলে কাল সেই অপশন অবশ্যই পাবেন। তবে যারা অ্যান্ড্রয়েড ও অপারেটিং সিস্টেমের সবথেকে নতুন ভার্সন ব্যবহার করেন, তাদের জন্য ম্যানুয়ালি কিছু করার প্রয়োজন নেই।


নেপথ্য আওয়ামী লীগ নেতা সিংড়া গরু চুরি করে টাকা ভাগাভাগি! দুটি গরু ও গাড়ি আটক নেপথ্য আওয়ামী লীগ নেতা সিংড়া গরু চুরি করে টাকা ভাগাভাগি! দুটি গরু ও গাড়ি আটক – প্রতিদিনের সময়\nনাটোরের সিংড়ায় গরু চুরির টাকা ভাগাভাগি নিয়ে এলাকায় তোলপার সৃষ্টি হয়েছে। স্থানীয় ওয়ার্ড আওয়ামীলীগের এক নেতার জড়িত থাকার অভিযোগ উঠেছে। এদিকে এ ঘটনায় একটি গাড়ি ও গরু দুটি আটক করেছে সিংড়া থানা পুলিশ।\nসিংড়া থানার ওসি নুরে আলম সিদ্দীকি জানান, এ ঘটনায় গরু দুটি জব্দ করা হয়েছে এবং আল আমিনের ১ টি ট্রাক আটক করা হয়েছে। সে পলাতক রয়েছে। তাঁকে আটক করার চেষ্টা চলছে।


প্রেস বার্তা » সংবাদ পরিবেশনের দায়িত্বে পুলিশ\nসংবাদ পরিবেশনের দায়িত্বে পুলিশ\nবুধবার, ০১/০১/২০১৪ @ ১০:৩২ অপরাহ্ণ\n(০১ জানুয়ারি ২০১৪)- এবার সংবাদ পরিবেশনের দায়িত্ব নিয়েছে ঢাকা মেট্রোপলিটন পুলিশ (ডিএমপি)। সংবাদ পরিবেশনের জন্য নিয়োগ দেয়া হয়েছে বেশকিছু পেশাদার সাংবাদিক।\nবুধবার বিকেল ৪টায় ডিএমপির মিডিয়া সেন্টারে অনাড়ম্বর এক অনুষ্ঠানের মাধ্যমে ‘ডিএমপি নিউজ’ নামে অনলাইন নিউজ পোর্টালটি আনুষ্ঠানিক উদ্বোধন করেন কমিশনার বেনজির আহমেদ। dmpnews.org ক্লিক করলে পাঠকরা এ পোর্টালটি পড়তে পারবেন।\nউদ্বোধনী অনুষ্ঠানে কমিশনার বেনজীর আহমেদ বলেন, এই অনলাইন নিউজ পোর্টালের ফলে মিডিয়ার সাথে আমাদের যে মেল বন্ধন তা আরো শক্তিশালী হবে। সেই সঙ্গে নাগরিকরা সরাসরি আমাদের নিউজ দেখতে পারবেন। চেষ্টা করা হচ্ছে এই পোর্টালে যারা আসবেন তার যে নিউজের চাহিদা রয়েছে তা মেটাতে সব ধরণের বিষয়গুলো সন্নিবেশিত থাকবে। যাতে করে পাঠক তার অনলাইন পত্রিকা পড়ার যে ন্যূনতম প্রয়োজন সেটা এখান মেটাতে পারেন।\nগুরুত্বসহকারে সব সংবাদ প্রকাশ করা হবে জানিয়ে তিনি বলেন, এই সাইটটিতে অপরাধ, ট্রাফিক আপডেটসহ জাতীয় ও আন্তর্জাতিক সংবাদগুলো গুরুত্বের সাথে প্রকাশ করা হবে। সাংবাদিকতা বা পত্রিকা পরিচালনার কাজ সাংবাদিকরাই করবে, সে কারণে এই উদ্যোগ গ্রহণ করা হয়েছে। যারা পেশাদার সাংবাদিক তাদেরকে এর সাথে যুক্ত করা হবে। যাতে করে যারা পাঠক তিনি মিডিয়া কর্মীই হোন বা সাধারণ নাগরিকই হন তাদের প্রত্যেকের যে প্রয়োজন সেটা এখান থেকে পেতে পারেন এবং আমরা চেষ্টা করবো এটা যেন অবজেক্টিভ হয়। অবজেক্টিভ হলে এটি পাঠক প্রীয়তা পাবে।\nতিনি আরো বলেন, আমরা নাগরিক বান্ধব কাজ করতে চাই। আগামী ৫ জানুয়ারির পর ঢাকা শহরের জন্য একটি সিকিউরিটি এ্যাপস করবো। যাতে নাগরিকরা নিরাপত্তার ক্ষেত্রে আরো বেশি করে ইন্টারনেট ব্যবহার করতে পারেন। আমাদের দৃঢ় বিশ্বাস এই এ্যাপস চালু হলে নাগরিকদের জন্য যে সেবা রয়েছে সেটা বেশি জনপ্রিয় হবে।\nএ সময় আরো উপস্থিত ছিলেন, অতিরিক্ত কমিশনার আবদুল জলিল, জয়েন্ট কমিশনার মো. মনিরুল ইসলাম, উপ-পুলিশ কমিশনার (ডিবি, দক্ষিণ) কৃষ্ণপদ রায়, উপ-পুলিশ কমিশনার (ডিবি, পূর্ব) মো. জাহাঙ্গীর হোসেন মাতুব্বর, উপ-পুলিশ কমিশনার (মিডিয়া এন্ড পাবলিক রিলেশন্স) মো. মাসুদুর রহমানসহ ঊর্ধ্বতন পুলিশ কর্মকর্তারা।\nএই অনলাইন নিউজ পোর্টালে যে সুবিধাসমূহ পাওয়া যাবে তা হলো, অপরাধ বিষয়ক তাৎক্ষণিক সকল সংবাদ, ট্রাফিক বিষয়ক সকল সংবাদ, জাতীয় ও আন্তর্জাতিক সংবাদ, খেলাধুলা ও বিনোদন বিষয়ক সংবাদ।\nএছাড়াও অসনাক্ত মৃত ব্যক্তির ছবি নিয়মিত এখানে প্রকাশ করা হয়। এখানে নিখোঁজ ও প্রাপ্তি সংবাদও বিশেষ গুরুত্বের সাথে প্রচার করা হয়। যাতে করে সাংবাদিকরা তাদের চাহিদা মাফিক তথ্যাদি এখান থেকে সংগ্রহ করতে পারেন।\nএখানে গুরুত্বপূর্ণ যে কোন ব্রিফিং এর ভিডিও ফুটেজ পাওয়া যাবে। এ ক্ষেত্রে কোন সাংবাদিক কোন ব্রিফিং-এ অনুপস্থিত থাকলেও এখান থেকে তিনি তথ্য সংগ্রহ করতে পারবেন।


Shakib Al Hasan Trolled: স্ত্রীর সঙ্গে ছবি পোস্ট করেও এবার ট্রোলড সাকিব আল হাসান! – News18 Bangla\nস্ত্রীর সঙ্গে ছবি পোস্ট করেও এবার ট্রোলড সাকিব আল হাসান!\nPhoto Courtesy: Shakib Al Hasan/Twitter\n‘স্ত্রী-কে বোরখা তো পরাও...’ ! এই ধরণের কমেন্টও করেছেন অনেকে ৷\nLast Updated : November 25, 2020, 12:34 IST\n#ঢাকা: কিছুদিন আগে কলকাতায় এক কালীপুজোর উদ্বোধনে এসে বিতর্কে জড়িয়েছিলেন বাংলাদেশের অলরাউন্ডার সাকিব আল হাসান ৷ সোশ্যাল মিডিয়ায় খুনের হুমকিও পান তিনি ৷ বিতর্ক এড়াতে ইউটিউবে ভিডিও পোস্ট করে নিজে ক্ষমা চেয়ে নেন সাকিব ৷ তার কয়েকদিন যেতে না যেতেই এবার নিজের স্ত্রী-র সঙ্গে ছবি পোস্ট করেও ট্রোলড হতে হল বাংলাদেশ ক্রিকেট দলের অলরাউন্ডারকে ৷\nছবিতে দেখা গিয়েছে, স্ত্রীকে আলিঙ্গন করছেন বাংলাদেশের এই অলরাউন্ডার। ছবিটি খুব সুন্দর হলেও নেটিজেনদের অনেকেই তা ভালভাবে নেননি ৷ কেউ কেউ ছবি নিয়ে হাসিঠাট্টা যেমন করেছেন ৷ তেমনি অনেকে সরাসরি লিখেছেন, এমন ছবি সোশ্যাল মিডিয়ায় পোস্ট করা উচিৎ হয়নি সাকিবের ৷ একজন লিখেছেন, ‘এমন ব্যক্তিগত মুহূর্তের ছবি প্রকাশ্যে না আনাই ভাল। আমরা জানি যে আপনারা দুর্দান্ত কাপল’।\n‘স্ত্রী-কে বোরখা তো পরাও...’ ! এই ধরণের কমেন্টও করেছেন অনেকে ৷ কালীপুজোর উদ্বোধনে গিয়ে যেমন ক্ষমা চাইতে বাধ্য হয়েছিলেন সাকিব ৷ তেমনি এবার এই ছবির জন্যও তাঁকে ক্ষমা চাইবার দাবি করেন অনেকে ৷ সাকিবের ছবিতে নানাপ্রকার ব্যঙ্গ বিদ্রুপে ভরিয়ে দিয়েছেন নেটিজেনরা ৷\nFirst published: November 25, 2020, 12:27 IST


আজ ভোটযুদ্ধ - CoxsbazarNEWS.Com - CBNCoxsbazarNEWS.Com – CBN\nপ্রকাশ: ৩০ ডিসেম্বর, ২০১৮ ১২:৪১\nবাংলাদেশের জনগণের বহু আকাঙ্খার একাদশ সংসদ নির্বাচনের ভোট গ্রহণ আজ ৩০ ডিসেম্বর শনিবার অনুষ্ঠিত হচ্ছে। সকাল ৮টায় সারা দেশে একযোগে ভোটগ্রহণ শুরু হবে। প্রধানমন্ত্রী শেখ হাসিনার নেতৃত্বাধীন সরকারের অধীনে অনুষ্ঠিত হওয়া এই নির্বাচনে আওয়ামী লীগ নেতৃত্বাধীন মহাজোট ও ড. কামাল হোসেনের নেতৃত্বে ঐক্যফ্রন্ট মুখোমুখি হয়েছে। তবে প্রধান দল হিসেবে বিএনপির প্রতীক ধানের শীষ নিয়েই ঐক্যফ্রন্টের প্রার্থীরা নির্বাচনে অংশ নিয়েছেন। জামায়াত ইসলামী ঐক্যফ্রন্টের দ্বিতীয় বৃহৎ দল হিসেবে দ্বিতীয় সর্বোচ্চ আসন বরাদ্দ পেয়েছেন। বহুল আলোচিত ও প্রতীক্ষিত আজকের নির্বাচনে কোন দল ক্ষমদায় যাচ্ছেন তা নিয়ে নানা জল্পনা-কল্পনা চলছে দীর্ঘদিন ধরে। তবে তার অপেক্ষার প্রহর প্রায়ই শেষ হয়ে এসেছে। ভোট গণনার পরই নির্ধারণ হবে আগামী পাঁচ বছর বাংলাদেশকে কারা চালাবেন!\nরিটার্নিং কর্মকর্তার কার্যালয়ের তথ্য মতে, আজকের ভোটযুদ্ধে কক্সবাজারের আসনে প্রতিদ্বন্দ্বিতা করছেন ২৮জন প্রার্থী। তবে মুল প্রতিদ্বন্দ্বিতায় রয়েছেন আওয়ামী লীগ ও ঐক্যফ্রন্টের নয় প্রার্থী। তারা হলেন- কক্সবাজার-১ আসনে প্রতিদ্বন্দ্বিতা করছেন বিএনপির স্থায়ী কমিটির সদস্য ও সাবেক মন্ত্রী সালাহ উদ্দীন আহমদের স্ত্রী সাবেক সংসদ সদস্য হাসিনা আহমদ এবং চকরিয়া উপজেলা আওয়ামী লীগের সভাপতি জাফর আলম। কক্সবাজার-২ (মহেশখালী-কুতুবদিয়া) আসনে প্রতিদ্বন্দ্বিতায় রয়েছেন তিন প্রার্থী। তারা হলেন, আওয়ামী লীগের প্রার্থী বর্তমান সংসদ সদস্য আশেক উল্লাহ রফিক, ২০ দলীয় জোট ও ঐক্যফ্রন্টের প্রার্থী কারাবন্দী হামিদুর রহমান আযাদ ও ধানের শীষের প্রার্থী সাবেক সংসদ সদস্য আলমগীর ফরিদ। কক্সবাজার-৩ (সদর-রামু) আসনে প্রতিদ্বন্দ্বিতা করছেন বর্তমান সংসদ সদস্য আওয়ামী লীগের প্রার্থী সাইমুম সরওয়ার কমল ও ঐক্যফ্রন্টের প্রার্থী সাবেক সংসদ সদস্য লুৎফুর রহমান কাজল। কক্সবাজার-৪ (উখিয়া-টেকনাফ) আসনেও প্রতিদ্বন্দ্বিতায় রয়েছে আওয়ামী লীগ ও ঐক্যফ্রন্টের প্রার্থী। তারা হলেন, বর্তমান সংসদ সদস্য আবদুর রহমান বদির স্ত্রী শাহীন আকতার ও সাবেক চারবারের সংসদ সদস্য শাহজাহান চৌধুরী। এই নয় প্রার্থীর মধ্যে চারজনই জনগণের ভোটে নির্বাচিত হয়ে শেষ হাসি হাসবেন চার ভাগ্যবান!\nভোট গ্রহণে নিরাপত্তায় দায়িত্ব পালন করছে সেনাবাহিনী, পুলিশ, র‌্যাব, বিজিবি, নৌবাহিনী, কোস্টগার্ড, আমর্ড পুলিশ ও আনসার সদস্যরা। তবে সেনাবাহিনীর প্রতিই ভোটারদের আস্থা রয়েছে। কক্সবাজারের চার আসনে ৪টি পৌরসভা ও ৭১ ইউনিয়নের ৫১২ ভোটকেন্দ্রে মোট ভোটার সংখ্যা ১৩ লাখ ৬৫ হাজার ২০৪ জন। এরমধ্যে ৭ লাখ ৭ হাজার ৮৩১ জন পুরুষ এবং ৬ লাখ ৫৭ হাজার ৩৭৩ জন মহিলা।\nসুষ্ঠু ও শান্তিপূর্ণ পরিবেশে নিরপেক্ষাবে ভোটগ্রহণের জন্য জেলার চার আসনই নিশ্চিদ্র নিরাপত্তার চাদরে ঢাকা হয়েছে। এর জন্য দায়িত্ব পালন করবেন ৩০ প্লাটুন সেনাবাহিনী, ৬ প্লাটুন নৌবাহিনী, ৪৮ প্লাটুন বিজিবি, ১০টি স্ট্রাইকিং ফোর্স পুলিশ ও ২ কোম্পানি র‌্যাব। তবে র‌্যাব এর এই ২ কোম্পানি কক্সবাজার জেলা ছাড়াও চট্টগ্রামের দুইটি আসনের দায়িত্বে থাকবেন। তাদের নেতৃত্ব দেবেন ৮৬ জন নির্বাহী ম্যাজিস্ট্রেট। এছাড়াও আনাসার ও গ্রাম পুলিশ শৃংখলা রক্ষার দায়িত্বে নিয়োজিত থাকবেন প্রত্যেক ভোট কেন্দ্রে।\nঅন্যদিকে মাঠের হিসাবে চার আসইে হাড্ডাহাড্ডি লড়াই হওয়ার আভাস রয়েছে। কক্সবাজার-১ আসনটি শুরু থেকে নানা উত্তপ্ত পরিস্থিতির কারণে জেলায় বেশ আলোচনায় রয়েছে। শুরুতে দু’প্রার্থী মাঠে নামলেও মাঝপথে আওয়ামী লীগ প্রার্থীর বাধার মুখে বিএনপি প্রার্থী হাসিনা আহমদ শেষ পর্যন্ত প্রচারণা চালাতে পারেননি বলে অভিযোগ তাঁর। তবে এরমধ্যে দু’পক্ষের মধ্যে বেশ কয়েকটি পাল্টাপাল্টি হামলা ঘটনার ঘটে গেছে। তবুও সুষ্ঠু ও শান্তিপূর্ণ পরিবেশে ভোট গ্রহণ হলে এই আসনে তুমুল লড়াই হওয়ার আভাস রয়েছে।\nকক্সবাজার-২ (মহেশখালী-কুতুবদিয়া) আসনে শুরুতে প্রতিদ্বন্দ্বিতায় ছিলেন- আশেক উল্লাহ রফিক, হামিদুর রহমান আযাদ ও ড. আনসারুল করিম। প্রথমে বিএনপির প্রার্থী হিসেবে কাগজপত্র জমা দিতে না পারায় আলমগীর ফরিদের মনোনয়ন বাতিল হয়েছিল। পরে তিনি দীর্ঘ আইনী লড়াই করে ধানের শীষের প্রতীকসহ প্রার্থীতা ফিরে পান। কিন্তু তিনি মাঠে নামার দু’দিনের মধ্যে প্রধানমন্ত্রী শেখ হাসিনার আহবানে সরে দাঁড়িয়ে আশেক উল্লাহর রফিকের জন্য মাঠে নেমেছেন ড. আনসারুল করিম। শেষ মুহূর্তে তিন প্রার্থী প্রতিদ্বন্দ্বিতা করছেন। তিন প্রার্থীই শক্তিমান হওয়ায় এই আসনে ভোটে ত্রিমুখী লড়াই হওয়ার আভাস রয়েছে।\nকক্সবাজার-৩ (সদর-রামু) আসনে মাত্র এই দু’প্রার্থী প্রতিদ্বন্দ্বিতায় থাকায় প্রচারণার যুদ্ধ বেশ জমজমাট ছিলো। তবে লুৎফুর রহমান কাজলের প্রচারণায় শুরু থেকে বাধা দেয়া হচ্ছিল বলে অভিযোগ রয়েছে। এই কারণে দু’পক্ষের মধ্যে কয়েকটি সংঘর্ষের ঘটনাও ঘটেছে। দু’প্রার্থীই জাদরেল হওয়ায় এই আসনেও তুমুল ভোটযুদ্ধ হওয়ার আভাস রয়েছে।\nকক্সবাজার-৪ (উখিয়া-টেকনাফ) আসনে ভোটের হিসাবে দু’প্রার্থীর মধ্যে হাড্ডাহাড্ডি লড়াই হওয়ার আভাস রয়েছে। তবে প্রচারণায় অনেক পিছিয়ে ছিলেন শাহজাহান চৌধুরী। তাঁর অভিযোগ, আবদুর রহমান বদি ক্ষমতার প্রভাব কাটিয়ে তাঁর প্রচারণায় মারাত্মক ব্যাঘাত সৃষ্টি করেছেন। মিথ্যা মামলা দিয়ে বিএনপি নেতাকর্মীদের গণগ্রেফতার ও এলাকাছাড়া করেছেন। সে কারণে তিনি প্রচারনায় পিছিয়ে ছিলেন। তবে ভোটের যুদ্ধে ঠিকই দু’প্রার্থী মধ্যে হাড্ডাহাড্ডি লড়াই হওয়ার আভাস রয়েছে।\nরিটার্নিং কর্মকর্তা জেলা প্রশাসক মোঃ কামাল হোসেন জানিয়েছেন, কক্সবাজারের চার আসনে সুষ্ঠু ও শান্তিপূর্ণ পরিবেশে নিরপেক্ষভাবে ভোট সম্পন্ন করার জন্য বিপুল আইন-শৃঙ্খলা বাহিনী কঠোর নিরাপত্তা নিশ্চিত করবেন। কেউ ভোটগ্রহণকালে বিশৃঙ্খলা সৃষ্টির চেষ্টা করলে কঠোর ব্যবস্থা নেয়া হবে।


পরীক্ষায় অসাধু উপায় অবলম্বনের বিষয়ে তীব্র অসন্তোষ প্রকাশ করেছেন রাষ্ট্রপতি মো. আবদুল হামিদ। তিনি বলেছেন, আমার লজ্জা হয় যখন শুনি, পরীক্ষার হলে শিক্ষক-অভিভাবকরা শিক্ষার্থীদের নকল সরবরাহ করেন। এ ধরনের ঘটনা বাস্তবিকই দুর্ভাগ্যজনক, কলঙ্কজনক ও হতাশাজনক। এই অভিশাপ প্রতিরোধ করার লক্ষ্যে গুরুত্বপূর্ণ ভূমিকা পালন করতে বিশেষ করে শিক্ষক, অভিভাবক এবং শিক্ষার্থীদের প্রতি আহ্বান জানান রাষ্ট্রপতি।\nশনিবার রাজধানীর ধূপখোলা মাঠে জগন্নাথ বিশ্ববিদ্যালয়ের (জবি) প্রথম সমাবর্তন অনুষ্ঠানে বিশ্ববিদ্যালয়ের চ্যান্সেলর হিসেবে ভাষণ দেয়ার সময় এ আহ্বান জানান তিনি। সমাবর্তনে ১৮ হাজার ২৮৪ জন শিক্ষার্থীকে স্নাতক এবং স্নাতকোত্তর ডিগ্রির সনদ প্রদান করা হয়। এ ছাড়া আরো ১১ জন এমফিল এবং ৬ জন পিএইচডি সনদ লাভ করেন।\nঅনুষ্ঠানে সমাবর্তন বক্তা হিসেবে বিশিষ্ট পদার্থবিদ অধ্যাপক ইমেরিটাস ড. অরুন কুমার বসাক বক্তব্য রাখেন।\nঅনুষ্ঠানে উপস্থিত ছিলেন- শিক্ষামন্ত্রী ডা. দীপু মনি, জবি’র উপাচার্য অধ্যাপক ড. মিজানুর রহমান, কোষাধ্যক্ষ অধ্যাপক ড. কামালউদ্দিন আহমেদসহ কয়েকজন এমপি, বিভিন্ন বিশ্ববিদ্যালয়ের উপাচার্য, রাষ্ট্রপতির সংশ্লিষ্ট সচিব এবং পদস্থ বেসামরিক ও সামরিক কর্মকর্তারা।\nরাষ্ট্রপতি পেশার মযার্দা বিবেচনায় রেখে যেকোনো ধরনের অনৈতিক চর্চা পরিহার করে তাদের স্ব স্ব দায়িত্ব পালনের মাধ্যমে সততা, নিষ্ঠা ও পারদর্শিতা প্রমাণ করতে বিশ্ববিদ্যালয় শিক্ষকদের প্রতি আহ্বান জানান।\nতিনি শিক্ষকদের উদ্দেশ্যে বলেন, আপনাকে ভাবতে হবে, আপনি যদি কোন অনিয়মের প্রশ্রয় দেন অথবা কোনো দুর্নীতিতে জড়ান, তাহলে বিশ্ববিদ্যালয় পরিস্থিতি কি হবে।\nজেএসসি-পিইসির ফল প্রকাশ


শুভেন্দু বিভাজন রেখা স্পষ্ট করলেন! তৃণমূল ছাড়ার জল্পনায় অশনি সংকেত নন্দীগ্রামে, Subhendu Adhikari indicates division from TMC from Nandigram before 2021 Assembly election - Bengali Oneindia\nশুভেন্দু বিভাজন রেখা স্পষ্ট করলেন! তৃণমূল ছাড়ার জল্পনায় অশনি সংকেত নন্দীগ্রামে\n| Updated: Tue, Nov 10, 2020, 21:19 [IST]\nবিভাজন রেখাটা বেড়েই চলেছে ক্রমশ। ২০২১ নির্বাচনের আগে কি তবে শুভেন্দু অধিকারী বিয়োগ অবশ্যম্ভাবী তৃণমূলে! ২৪ ঘণ্টার নোটিশে নন্দীগ্রামে তৃণমূল পৃথক সভা করে বিভাজনে সরকারি ছাপ দিয়ে দিয়েছে তৃণমূল কংগ্রেস, তা এক ধাক্কায় অনেকটা আবার বাড়িয়ে দিলেন শুভেন্দু অধিকারীও। তৃণমূলের উত্থানের নন্দীগ্রামেই বিভাজন রেখা স্পষ্ট হল।\nতৃণমূলের পক্ষ থেকে নন্দীগ্রামে আরও একটি সভা\nশুভেন্দু অধিকারী সাতদিন আগেই নন্দীগ্রাম দিবসের সভা ডেকেছিলেন। প্রতিবার তিনিই এই নন্দীগ্রামে তৃণমূলের মুখ হয়ে এসেছেন। কিন্তু হঠাৎ করেই তৃণমূলের পক্ষ থেকে নন্দীগ্রামে আরও একটি সভা ডাকা হয়। রাজনৈতিক মহল মনে করছে, এটা আসলে শুভেন্দুর পাল্টা সভা। তৃণমূল এই সভা ডেকে কার্যত বিভাজন স্পষ্ট করে দিয়েছিল।\nশুভেন্দুর ভাষণে ভাষা-বিন্যাসে অনেক পরিবর্তন\nতারপর শুভেন্দু মঙ্গলবার নন্দীগ্রাম দিবসের সভায় গিয়ে যে বক্তৃতা রাখলেন তাতে বিভাজন রেখা আরও স্পষ্ট হয়ে গেল। ২০২০-র শুভেন্দুর ভাষণে ভাষা-বিন্যাসে অনেক পরিবর্তন লক্ষ্য করা গেল। তৃণমূলের চিরাচরিত স্লোগান উধাও হয়ে শুভেন্দু-কণ্ঠে শোনা গেল বিজেপির নকল স্লোগান। এমনকী মা-মাটি-মানুষের স্লোগানও দিলেন না তিনি।\nশুভেন্দুর মুখ থেকে উধাও হয়ে যায় মমতার নাম\nতৃণমূলের সংগঠনের রদবদলের পর থেকেই শুভেন্দু অধিকারী বেসুরো গাইতে শুরু করেছিলেন। পর্যবেক্ষক পদ তুলে দিয়ে কো-অর্ডিনেটর প্রথার প্রচলন ভালোভাবে নেননি শুভেন্দু। তারপর থেকেই তিনি সমান্তরাল জনসংযোগ শুরু করেন। জেলায় জেলায় তাঁর সমর্থনে পোস্টার-ব্যানার পড়ে। এরই মধ্যে শুভেন্দুর মুখ থেকে উধাও হয়ে যায় মমতার নাম।\nনন্দীগ্রামের মানুষের কাছে প্রশ্ন শুভেন্দু অধিকারীর\nএরপর শুভেন্দু আবার নন্দীগ্রামের সভা থেকে জানিয়ে দিয়েছেন, তিনি কোথায় স্বচ্ছন্দ তা বলবেন রাজনৈতিক মঞ্চে! ভূমি উচ্ছেদের মঞ্চে দাঁড়িয়ে তিনি রাজনীতির কথা বলবেন না। তবে চলার পথে সবাই সঙ্গে থাকবেন কি না, নন্দীগ্রামের মানুষের কাছে তা জানতে চেয়েছেন শুভেন্দু। তাঁর এই ভাষ্যই জল্পনা বাড়িয়েছে।\nএকুশের প্রেস্টিজ ফাইটের আগে তৃণমূলে গন্ডগোল\n২০২১-এর ভোটযুদ্ধের আগে তৃণমূলের সঙ্গে শুভেন্দু অধিকারীর এই দূরত্ব বৃদ্ধি এবং টক্কর শুরু হওয়ায় বিজেপি মজা দেখছে। এখন দেখার বিজেপি তৃণমূলের এই দ্বন্দ্বের ফায়দা তুলতে পারে কি না। রাজনৈতিক বিশেষজ্ঞরা মনে করছেন, একুশের প্রেস্টিজ ফাইটের আগে তৃণমূলের এই গন্ডগোল আদৌ ভালো লক্ষণ নয়।\nSubhendu Adhikari indicates division from TMC from Nandigram before 2021 Assembly election


এ কেমন নৈতিকতা? | জঙ্গির সাথে কথোপকথন\nএ কেমন নৈতিকতা?\nPosted on July 18, 2016 by conversation01\nআরেকজনের প্রশ্নঃ এদেশের মানুষের টাকায় পরিচালিত ক্যাডেট কলেজ আর পাবলিক ভার্সিটিতে পড়ে, আপনি এদেশের বিরুদ্ধে কাজ করতেছেন, এটা কেমন নৈতিকতা?\nভাই, এদেশের মানুষের ট্যাক্সের টাকায় পরিচালিত ক্যাডেট কলেজ ও পাবলিক ভার্সিটিতে পড়েছি বলেই, এদেশের মানুষের কাছে ঋনী বলেই – এদেশে ইসলামী শরীয়াত কায়েম করার চেষ্টা করা ও জিহাদে শরীক থাকা আমার জন্য আরো বেশী জরুরী হয়ে গেছে।\nএমনিতেই, জিহাদ ফি সাবিলিল্লাহ আল্লাহর হুকুম। পুরো দুনিয়া মন খারাপ করলেই একজন মুসলিম আল্লাহর হুকুমকেই প্রাধান্য দিবে।\nএর উপর, এদেশের মানুষের যে সাহায্য-সমর্থন আমি পেয়েছি এর বিনিময়ে এদেশের কল্যাণ চাওয়া, এদেশকে জুলুম-নিপীড়ন থেকে মুক্ত করে ইনসাফপূর্ণ ইসলামী শরীয়াতের ছায়াতলে নিয়ে যাবার চেষ্টা করাই তো উচিত। এর মাধ্যমেই আমি এদেশের মানুষের ঋণ শোধ করতে পারবো বলে মনে করি।\nদেখুন, আপনি ভাবছেন, এদেশে গণতান্ত্রিক শাসন থাকলে, সেটাকে আরো শক্তিশালী করলে, তা দেশের জন্য উপকার। অথচ দ্বীন ইসলাম থেকে আমরা নিশ্চিতভাবে জানি, এটা একটা শিরক।\nতার উপর এটা মানুষের তৈরী এমন মতবাদ যা মানুষকে মানুষের উপর প্রভুত্বের একটা হাতিয়ার। এদেশের আপামর জনগণ শেখ মুজিব আর জিয়া পরিবারের অঘোষিত দাসের মতো জীবন যাপন করছে। এই দুই পরিবার আর তাদের সহযোগীরা এদেশের সম্পদগুলোকে কাফিরদের জন্য ফ্রি করে দিয়েছে। (ট্রানজিট, গ্যাস ইত্যাদি)\nএদেশের মানুষকে ব্রিটিশদের আইন দিয়ে শাসনের নামে জুলুম ও নিস্পেষণের শিকার করা হচ্ছে।\nপুজিবাদী অর্থব্যবস্থার মাধ্যমে এদেশের ধনীরা আরো ধনী হচ্ছে, আর গরীব আরো গরীব হচ্ছে।\nএসকল অন্যায়, অত্যাচার, জুলুমের বিরুদ্ধে কেন আমি রুখে দাড়াবো না? কেন আমি এদেশের মানুষের মুক্তির জন্য কাজ করবো না?\nকেন আমি আল্লাহর দেয়া নির্দেশনার পরিবর্তে ব্রিটিশ / আমেরিকানদের প্রেসক্রিপশনকে এদেশের জন্য কল্যাণকর মনে করবো?\nবরং আমি বলবো, আপনি কেন এদেশে গণতন্ত্র কিংবা সমাজতন্ত্র প্রতিষ্টা / শক্তিশালী করার চেষ্টা জারি রেখে এদেশের বিরুদ্ধে, এদেশের মানুষের বিরুদ্ধে কাজ করছেন? এটা আপনার কেমন নৈতিকতা??\n← ‘ইসলামের নামে এইভাবে মানুষ মারা কি উচিত?’\nতাবলীগ জামাত কিংবা ছাত্র শিবির ছেড়ে জংগীবাদে কিভাবে জড়ালেন? →


#World Cup 2019: ব্রিটিশদের বিরুদ্ধে কমলা জার্সি পরে খেলবে ভারত! -\n#World Cup 2019: ব্রিটিশদের বিরুদ্ধে কমলা জার্সি পরে খেলবে ভারত!\nAfghanistan england India jersey worldcup2019\n#সাউদাম্পটন: বিশ্বকাপের মতো বড়ো টুর্নামেন্টে বা কোনো আন্তর্জাতিক ক্রিকেট ম্যাচে বরাবরই নীল জার্সিতে অংশগ্রহণ করে ভারতীয় ক্রিকেট দল। চলতি বিশ্বকাপেও যা লক্ষ করা যাচ্ছে। তবে বিশ্বকাপের মাঝেই কি সেই ছবি বদলাতে চলেছে? শোনা যাচ্ছে ৩০ জুন বিশ্বকাপের বড়ো ম্যাচে ইংল্যান্ডের বিরুদ্ধে ম্যাচে জার্সি বদল হতে পারে বিরাট কোহলিদের।\nচলতি মাসের প্রথম সপ্তাহতেই জানা গিয়েছিল যে, বিরাটদের নতুন জার্সিতে দেখা যেতে পারে ক্রিকেটের শোপিস ইভেন্টে। এখন ভারতীয় দলের দলের নীল জার্সিতে দেখা যায় কমলা রঙের কলার। এবার কমলা জার্সিতে থাকবে নীল রঙের কলার। ফুটবলের মতোই এবার ক্রিকেট বিশ্বকাপে হোম-অ্যাওয়ে কিট সিস্টেম চালু করার ভাবনা নিয়েছে আইসিসি। সমস্ত দল যদিও এই নিয়ম মানেনি। ভারত, ইংল্যান্ড, আফগানিস্তান এবং শ্রীলঙ্কা দলের জার্সির রং অনেকটা একই রকম। তাই এই দলগুলি পরস্পরের মুখোমুখি হলে কোনও একটি দলকে অ্যাওয়ে কিটের শরণাপন্ন হতে হবে। এমনটাই বলেছিল ক্রিকেটের সর্বোচ্চ নিয়ামক সংস্থা।\nবিশ্বকাপের আগে আইসিসি জানিয়েছিল, “টিভিতে সম্প্রচারিত আইসিসির টুর্নামেন্টগুলিতে অংশগ্রহণ করা দলগুলির দুটি রঙের জার্সি থাকতে হবে। শুধু আয়োজক দেশ ছাড়া। আয়োজক দেশ শুধুমাত্র একটি রঙের জার্সিতেই সারা টুর্নামেন্ট খেলতে পারবে। প্রতিটা দলকে ম্যাচের আগে নির্দিষ্ট ভাবে বলে দেওয়া হবে তারা কোন জার্সি পরে ম্যাচে নামবে”।\nচলতি বিশ্বকাপে নিজেদের দ্বিতীয় ম্যাচে দক্ষিণ আফ্রিকা সবুজ জার্সি ছেড়ে হলুদ জার্সি পড়ে মাঠে নামে বাংলাদেশের বিরুদ্ধে। যাদেরও কী না জার্সির রং সবুজ। শুধু তাই নয়, ২২ জুন ভারতের বিরুদ্ধে ম্যাচে জার্সি বদল হতে পারে আফঘানিস্তানের। কেন না ভারতের মতো তারাও নীল জার্সিতে খেলে। তবে ইতিমধ্যেই আফঘানিস্তান জানিয়ে দিয়েছে তাদের অ্যাওয়ে জার্সি লাল রংয়ের হবে। সঙ্গে নীল ডোরাকাটা থাকবে।


বহু ভবন এখনও অনিরাপদ\n২১ অক্টোবর ২০২০ ২১:৩৬\nআজ ‘ঢাকা বিশ্ববিদ্যালয় শোক দিবস’। ১৯৮৫ সালের ১৫ই অক্টোবর ঝড় জলের রাতে জগন্নাথ হলের টিভি রুমের ছাদ ধসে ৪০ জন ছাত্র-কর্মচারী-অতিথি নিহত হয়েছিল। বেদনাবিধূর অক্টোবর ট্রাজেডির ৩৫ বছর পরও বিশ্ব বিদ্যালয়ের ২০টি আবাসিক হলের বেশিরভাগ ভবনই ঝুকিপূর্ণ। উপাচার্য জানালেন, ঝুকিপূর্ণ ভবন সরিয়ে ফেলতে কাজ চলছে।\nভয়াল সেই স্মৃতি এখনো ভুলতে পারেননি অধ্যাপক ড. মিহির লাল সাহা। ১৯৮৫তে তিনি ছিলেন এই হলেরই আবাসিক ছাত্র। ওইদিন রাতে বিটিভির নাটক শুকতারা দেখছিলেন ছাত্ররা। টিভিরুমও ছিলো পরিপূর্ণ। হঠাৎ বিকট শব্দ। পাশের ভবন থেকে গিয়ে দেখেন ধ্বংসস্তপ। সেই ধ্বংসস্তুপ থেকে বেরিয়ে আসে এক একটি নিথর দেহ। নিষ্ঠুর অবহেলায় অকালে হারায় ৪০টি তাজা প্রাণ।\nএ বিষয়ে জগন্নাথ হল প্রভোক্ট ড. মিহির লাল সাহা বলেন, ‘আমার বিভাগের প্রথম বর্ষের একজন কৃতি ছাত্র, সে খুবই ভালো ছাত্র ছিল, সব সময় সে আমার কাছে পরামর্শ নিতে আসতো। সেদিন দেখলাম সেই ছেলেটির নিথর দেহ পড়ে আছে। মনে হলো কোথাও তার আহতের চিহ্ন নাই।\nছাত্রদের হারানোর দিনটিকে শোক দিবস হিসেবে পালন করে ঢাকা বিশ্ববিদ্যালয়। আর এই ‘অক্টোবর স্মৃতিভবন’ ধরে রেখেছে সেই দিনের স্মৃতি।\nশোকাবহ ১৫ অক্টোবরের ট্রাজেডির ৩৫ বছর পেরোলেও এখনকার অনেক হলেই আছে ঝুঁকিপূর্ণ ভবন।\nউপচার্য জানালেন, নতুন হল ও আবাসিক ভবন নির্মাণ, পুরোনো ভবনগুলোকে সংস্কার করার বিশেষ উদ্যোগ আছে বিশ্ববিদ্যালয় কর্তৃপক্ষের।\nঢাকা বিশ্ববিদ্যালয়ের উপাচার্য ড. মো: আখতারুজ্জামান বলেন, ‘আমাদের সব ভবন নিরাপদ নয়। অনেক ভবনই ঝুঁকিপূর্ণ আছে। এগুলোর কোনটি ভেঙে ফেলতে হবে, কোনটা আমাদের পরিকল্পনার মধ্যে রয়েছে- যা সংস্কার করতে হবে। সে কাজ এখন চলছে।\nঢাকা বিশ্ববিদ্যালয়ের আবাসিক হলের বেশিরভাগেরই নির্মাণকাল স্বাধীনতার আগে।


ঝুলন্ত বাবা, বিছানা ও মেঝেয় পড়ে মা-মেয়ের দেহ, একই পরিবারের তিন সদস্যের রহস্যমৃত্যুতে চাঞ্চল্য – NewsClub.in\nধীমান রায়, কাটোয়া: একইসঙ্গে পরিবারের তিন সদস্যের রহস্যমৃত্যু। ঘর থেকে উদ্ধার হল দেহ বাবা-মা ও মেয়ের দেহ। পূর্ব বর্ধমান জেলার কাটোয়া (Katwa) থানার পানুহাট বৈদ্যপাড়ার ঘটেছে ঘটনাটি। অভাবের জেরেই এই চরম সিদ্ধান্ত নাকি নেপথ্যে রয়েছে অন্য রহস্য, তা জানার চেষ্টায় পুলিশ।\nপূর্ব বর্ধমান জেলার কাটোয়া থানার পানুহাট বৈদ্যপাড়ার বাসিন্দা নঈম শেখ ও তাঁর স্ত্রী কামরুন বিবি। এই দম্পতির এক মেয়ে ছিল, নাম পিঙ্কি খাতুন। বিশেষ ক্ষমতাসম্পন্ন ছিল সে। জানা গিয়েছে, সোমবার সকাল দশটা বেজে গেলেও ওই পরিবারের কারও সাড়াশব্দ পাননি প্রতিবেশী ও আত্মীয় স্বজনরা। ডাকাডাকি করে সাড়া না পেয়ে দরজা ভেঙে ভিতরে ঢোকেন তাঁরা। সেই সময় দেখতে পান ঝুলছে নইম শেখ। বিছানায় পড়ে তার মেয়ে পিঙ্কি খাতুন(১৪)। আর গলায় গামছা জড়ানো অবস্থায় মেঝেতে পড়ে রয়েছে নইমের স্ত্রী কামরুন।\nপ্রাথমিকভাবে অনুমান স্ত্রী ও মেয়েকে খুন করে আত্মঘাতী হয়েছেন নইম শেখ। পুলিশ সকাল প্রায় এগারোটা নাগাদ দেহ তিনটি উদ্ধার করে ময়নাতদন্তে পাঠিয়েছে। ঘটনার পূর্ণাঙ্গ তদন্ত শুরু করেছে পুলিশ। কাটোয়ার খাজুরডিহি পঞ্চায়েতের পানুহাট বৈদ্যপাড়ার বাসিন্দা নইম শেখ ছিলেন পেশায় গাড়িচালক। তারা ছয় ভাই। পাশাপাশি পৃথক সংসারে তারা থাকতেন। নইম সবার ছোট।\nপরিবার সূত্রে জানা গিয়েছে, নঈমের মেয়ে পিঙ্কি খাতুন মূক ও বধির। নবম শ্রেণির ছাত্রী ছিল সে। অভাবের সংসারে প্রতিবন্ধী মেয়েকে নিয়ে দুঃচিন্তায় থাকতেন দম্পতি। তার জেরেই কি স্ত্রী ও মেয়েকে মেরে আত্মঘাতী হয়েছেন নইম? নাকি দম্পতি একসঙ্গে আত্মহত্যার সিদ্ধান্ত নেন? এই তিন মৃত্যুর ঘটনায় এখনও ধোঁয়াশা রয়েছে। তবে পুলিশ আত্মীয় ও প্রতিবেশীদের জিজ্ঞাসাবাদ করছে।


হুমায়ূন আহমেদের সেরা ৩ ধারাবাহিক নাটক হুমায়ূন আহমেদের সেরা ৩ ধারাবাহিক নাটক – desh1.com\n২৫শে জানুয়ারি, ২০২২ খ্রিস্টাব্দ রাত ৪:৪১\nবর্তমান সময়ে বাংলাদেশের তিনটি ধারাবাহিক নাটকের নাম বলতে পারবেন?” মোটামুটি নিশ্চিতভাবেই বলা যায় অনেক পাঠকই এই প্রশ্নের জবাব খুঁজতে গিয়ে কিছুটা থমকে গিয়েছেন। একটা জরিপ থেকে জানা যায় যে দেশের সিংহভাগ দর্শকই এই প্রশ্নের উত্তর দিতে ব্যর্থ হয়েছেন! দেশীয় সংস্কৃতির জন্য এমন তথ্য সত্যিই হতাশাজনক। হতাশা আরো বাড়বে পরের তথ্যটি শুনলে! যারা বর্তমান সময়ের তিনটি বাংলাদেশি ধারাবাহিকের নাম বলতে পারেননি তাদের মধ্যে একটি বড় অংশ কলকাতার ধারাবাহিকের নাম ঠিকই বলতে পেরেছেন!\nএই সত্যিটা জানার জন্য আসলে খুব বেশি জরিপেরও দরকার হয় না, সন্ধ্যাবেলা কোনো বাসায় গেলেই দেখা যায় সেই বাসার টিভিতে জি বাংলা অথবা স্টার জলসা সদর্পে চলছে! একগাদা দেশীয় চ্যানেলে একগাদা নাটক তাহলে কাদের জন্য নির্মিত হচ্ছে? অথচ সময়টা কিন্তু সবসময় এমন ছিল না, এমন একটা সময় ছিল যখন বিটিভিতে নাটক শুরু হলে রাস্তাঘাট সব ফাঁকা হয়ে যেতো! এখনকার যা অবস্থা তাতে এই তথ্যটা শুনলে অনেকে চমকে উঠবেন, তা-ও বলি, একটা সময়ে কলকাতার মানুষেরা বিটিভির নাটকগুলো দেখার জন্য উঁচু করে টিভির অ্যান্টেনা টাঙাতো! বাংলাদেশি নাটকের সেই স্বর্ণযুগের অন্যতম কারিগর ছিলেন হুমায়ূন আহমেদ।\nবহুমূখী প্রতিভার অধিকারী হুমায়ূন আহমেদ একাধারে অধ্যাপক, কথাসাহিত্যিক, নাট্যকার, চলচ্চিত্র পরিচালক, গীতিকার ও সুরকার। তার হাতে সম্ভবত রুপকথার সোনার কাঠিটি ছিল, রূপকথার সেই কাঠি যেখানেই স্পর্শ করানো হতো সেটিই সোনায় পরিণত হতো। আর হুমায়ূন আহমেদ যেখানেই হাত দিয়েছিলেন সেখানেই সাফল্যের আলোয় আলোকিত হয়েছিলেন। এতগুলো পরিচয়ের মাঝে কথাসাহিত্যিক সত্তাটাই তার সবচেয়ে বড় পরিচয়। জনপ্রিয়তার কথা বিবেচনা করলে ঔপন্যাসিক হুমায়ূন আহমেদের ধারাকাছেও কেউ ছিল না। তবে ঔপন্যাসিক হিসেবে হুমায়ূন আহমেদের এই জনপ্রিয়তার একটা বড় কারণ ছিল নাট্যকার হিসেবে তার আবির্ভূত হওয়া!\nবাংলাদেশের অন্যতম সেরা নাট্যকার হুমায়ূন আহমেদ; Image Source : United News Bangladesh\nউপন্যাসের মতো নাটকের জগতেও হুমায়ূন আহমেদ তুমুল জনপ্রিয়তা পেয়েছিলেন। বাংলাদেশের নাটকের ইতিহাসে সেরা দশটি নাটকের তালিকা করা হলে সেখানে এক হুমায়ূন আহমেদেরই একাধিক নাটক জায়গা পাবে। এমন একজন নাট্যকারের অসাধারণ কিছু নাটক থেকে মাত্র তিনটি ধারাবাহিক নাটক বেছে নেওয়া সত্যিই খুব দুরূহ কাজ। তা-ও আমরা চেষ্টা করেছি সেই দুরূহ কাজটি করার। সেরা তিন ধারাবাহিক নাটক বাছাইয়ের ক্ষেত্রে জনপ্রিয়তা, নাটকের মান ও সমালোচকদের মতামত – এই তিনটি বিষয়কেই আমরা গুরুত্ব দিয়েছি। আগেও বলেছি, হুমায়ূন আহমেদের প্রায় সবগুলো ধারাবাহিক নাটকই অসাধারণ, সেখান থেকে মাত্র তিনটি নাটক বাছাই করলে অনেকের প্রিয় কিছু ধারাবাহিক বাদ পড়তে পারে এটাও সত্য। তাই বলে আমরা সেই ধারাবাহিক নাটকগুলোকে অবমাননা করছি সেটা ভাবারও কোনো কারণ নেই। তাহলে চলুন কোন তিনটি নাটক এই তালিকায় স্থান পেয়েছে এবং সেই নাটকগুলোর ব্যাপারে কিছু তথ্য দেখে নেওয়া যাক।